CTITORII DISPĂRUTE LA CURBURA CARPAȚILOR 
ÎN SECOLELE XV-XVI (2) 


EMIL LUPU 


Repertoriul ctitoriilor dispărute! 


ADÂNCATA - mănăstire dispărută, biserică dispărută, hramul „Sf. Arhangheli Mihail şi 
Gavriil” (pe raza satului Cârlomăneşti, com. Verneşti, jud. Buzău)?. 

Mănăstirea era amplasată pe Valea Nişcovului de-a lungul căreia au fiinţat, până în 
secolul al XIX-lea, 18 schituri şi mănăstiri. Cu toate că mănăstirea Adâncata apare menţionată 
documentar pentru prima dată abia la 1 aprilie 1622, avem argumente care ne permit să afirmăm 
că ea a fost înființată în a doua jumătate a secolului al XVI-lea de Ilarion, episcopul Buzăului. 
Afirmația se întemeiază pe informaţiile cuprinse în actele rezultate în urma numeroaselor procese 
pentru ocina Verneşti, desfăşurate în anii 1636-1654 între mănăstire împreună cu urmaşii ctitorului 
şi moşneni, informaţii care nu au fost valorificate de cercetările anterioare’. 

Mănăstirea Adâncata stăpânea o parte din moşia Verneşti, care îi fusese dăruită de 
episcopul Ilarion şi de fratele său Ivan, aşa cum se arată într-un hrisov din 16 februarie 1636. 
La această dată, domnitorul Matei Basarab întărea nepoților lui Balco din Verneşti jumătate din 
ocina moşului lor (cu Dealul cu vii, pe Valea Teancului), iar cealaltă, mănăstirii Adâncata: „căci a 
cumpărat-o Larion proepiscopul cu fratele său Ivan Orbul de la Balco şi au închinat-o mănăstirii”. 
Ocina fusese cumpărată de la Balco, fiul lui Oprina iar cumpărarea a fost întărită de Alexandru 
Mircea la 29 august 15755 şi apoi la 1 septembrie <1575> (după judecata cu fiii Oprinei)6. 

llarion a fost episcop de Buzău după 3 martie 1558, până în a doua jumătate a anului 1568 
şi a murit după 25 octombrie 1577 sau 15797. Cum dăruirea ocinii trebuie să fi survenit destul de 
aproape de data cumpărării, întâmplată în 1575, înseamnă că la acea dată mănăstirea exista. În 
aceste condiţii, data ctitoririi coboară în a doua jumătate a secolului al XVI-lea, înainte de 1577 
sau 1579, data aproximată a morţii episcopului. 

Cu toate acestea, în prima menționare documentară a mănăstirii se arată drept ctitor 
călugărul Lavrintie, care o închinase Episcopiei Buzăului cu puţină vreme înainte de moartea sa. 
La 1 aprilie 1622, Radu Mihnea întăreşte mănăstirii Adâncata o parte din averea rămasă de la 


1 Prezentul articol reprezintă continuarea articolului publicat în BCMI 1/2006 an. XVII, p. 146-165. 

2 Cf. Stoicescu, Bibliografia, vol. |, p. 26. Autorul o consideră: „m-rea lui Larion, făcută de călugărul Avrentie, începutul 
sec. XVII”. 

3 Cat. doc. Țării Româneşti, vol. IV, p. 342, nr. 743; p. 346-347, nr. 752; p. 421-422, nr. 921; vol. V, p. 489-490, nr. 
1165. 

4 Ibidem, vol. IV, p. 421-422, nr. 921. 

5 DRH, B, vol. VII, p. 338-339, nr. 246. 

ê Domnul poruncește lui Detco clucer să ia de la fiii Oprinei toate cărțile de moştenire şi de pâră pe ocina Verneşti, 
pentru că au rămas ei de lege. Pe verso documentului este notat: „Adâncata, pentru moşia de la Verneşti. Septembrie 
1 zi” (ibidem, p. 342, nr. 250). 

7 Mircea Păcurariu, Listele cronologice ale ierarhilor Bisericii Ortodoxe Române, în BOR, anul XCIII (1975), nr. 
3-4, p. 330 (în continuare, Păcurariu, Listele cronologice). 

călugărul Lavrintie din Verneşti (bucate, moşii, via de la Bănculeşti, două roate de moară), cealaltă 
parte rămânând în folosinţa soţiei lui, Neacşa, până la moarte: „lar deaca va muri (Neacşa n.n.), 
să rămăie iar mănăstirii, că aşa'u lăsat Lavrintie călug<ă>rul, cu sufletul lui, pentru că aceast<ă> 
mănăstire Adăncata, ce iaste mai sus scris<ă>, au fost făcută de Avrentie. lar căndu au fost la 
vremea lui de moarte, iar Lavrintie, el au închinat aceast<ă> mănăstire, cu toate bucatele şi cu 
viile şi cu morile şi cu toat<ă> moşia lui căt au avut, să fie metoh sf<i>ntei piscupii de la Buzău 
pentru sufletul lui, să-i fie pomeană în vecie”. Nu este exclus ca monahul Lavrintie să fie tot din 
neamul ctitorului, posibil chiar nepotul episcopului, fiul lui Ivan Orbul din Buzău, care se numea 
Larion, menţionat în 15909. În 1636, printre călugării mănăstirii se afla un alt nepot al episcopului 
şi al lui Ivan Orbul, numit Partenie, care se judeca cu boierii Meiuteşti pentru partea mănăstirii 
Adâncata din viile şi ocinile din Dealul Verneştilor, de la Valea Teancului'0. După această dată, 
mănăstirea împreună cu descendenţii episcopului Ilarion (Larion) au o serie de procese cu 
Episcopia Buzăului, pentru partea episcopului din moşia Verneşti. Un act din 12 decembrie 1654 
marchează soluționarea conflictului în favoarea Episcopiei. Din document aflăm că Radu Mihnea 
a silit Episcopia Buzăului să plătească o datorie de 330 de ughi a răposatului episcop Ilarion 
(nu se precizează către cine). Ulterior, episcopul Efrem Trufăşel a adus cazul în faţa instanţei 
de judecată, obţinând ca în schimbul sumei plătite să primească ocinile şi viile lui Larion de la 
Verneşti. În vremea episcopului Serafim, nepoții lui Larion împreună cu mănăstirea Adâncata 
au revendicat moştenirea dar neavând bani să plătească Episcopiei cei 330 de ughi, datoria 
unchiului lor, au rămas de judecată“. 

În concluzie, mănăstirea Adâncata a fost înfiinţată în a doua jumătate a secolului al XVI-lea 
(înainte de 1579) probabil de episcopul Buzăului, Ilarion. Ilarion (Larion) poate fi considerat primul 
ctitor, iar călugărul Lavrentie doar cel care a refăcut mănăstirea la începutul secolului al XVII-lea 
(înainte de 1622). Mănăstirea a dispărut în condiţii necunoscute (ultima menționare documentară 
fiind din 24 iulie 1686)'2, iar până acum nu a fost reperată pe teren. Într-o cerere de numire a 
unui inginer hotarnic, care să măsoare moşia schitului Grăjdana, făcută de arendaşul Alecu larca 
în 1833, se arată că hotarul dintre moşia Grăjdana şi cea a moşnenilor Cârlomăneşti este o vale 
numită Adâncata'5. Este foarte posibil ca toponimul să indice amplasamentul mănăstirii, a cărei 
amintire nu se mai păstra în secolul XIX. 


AGATON - mănăstire desfiinţată, biserică rupestră, hramul „Sf. loan Zlataust” (sat Nucu, 
com. Bozioru, jud. Buzău). 

Mănăstirea Agaton era situată la aproximativ 4,5 km nord de satul Nucu. Pe o rază de 
200-300 m în jurul său, se mai aflau încă două monumente AGATONUL VECHI şi CRUCEA 
SPĂTARULUI, ce au făcut parte dintr-un ansamblu monahal rupestru. Singurul acces actual este 


5 DIR, B, veacul XVII, vol. IV, nr. 113, p. 102-103. 

9 La 14 iulie 1590, Mihnea Turcitul întăreşte lui Stanciu postelnic ocină la Verneşti, partea lui Oprina, cumpărată de la 
Mitrea mare vornic, în urma judecății cu Ivan şi cu fiul lui Larion, aceştia spuneau că au şi ei o parte din acea ocină, dar 
au rămas de lege şi de judecată (DIR B, veacul XVI, vol. V, p. 466, nr. 481). 

10 Cat. doc. Țării Românești, vol. IV, p. 342, nr. 743. 

11 DGANB, Fond. Ep. Bz., ms. 172, f. 168" — 169". V. anexa 1. 

12 Mihai Regleanu, Indice cronologic nr. 3. Episcopia Buzăului, Bucureşti, 1965.p. 106, nr. 1302 (în continuare, 
Indice cron. nr. 3). 

13 |. lonaşcu, Un fost metoh al Pantelimonului: schitul Grăjdana (Buzău). Cu documente şi regeste mai ales 
din arhiva Eforiei Spitalelor Civile, Buzău, 1936, p. XLIV (în continuare, lonaşcu, Schitul Grăjdana). 

cel pietonal, fosta mănăstire aflându-se în adâncurile unei păduri, pe marginea unui povârniş. 

Tot ce se mai păstrează din fosta aşezare monahală este partea inferioară a unei stânci, 
în interiorul căreia au fost săpate cinci încăperi. Trei dintre acestea au avut destinaţia de altar, 
naos şi pronaos, pentru o biserică rupestră. Sub naos a fost săpat un beci, având probabil rol de 
tainiţă, cu dimensiuni de aproximativ 0,50 x 0,60 m Tot în naos se păstrează trei nişe pe latura de 
sud a acestuia iar în pardoseală, patru gropi de pari, aparţinând probabil unor stâlpi ce susțineau 
un acoperiş. Adosată laturii de nord a altarului, se păstrează o a cincea încăpere, care prezintă 
ferestre pe laturile de est, nord şi vest. De asemenea, se păstrează o fereastră în peretele de 
est al altarului. În colţul proscomidiarului, pe perete, a fost incizat un pomelnic, cu caractere 
chirilice: „Pomenirea Neagoe Voievod”, „Pomenirea Arhiepiscop Dosietei”, „Pomenirea Monahia 
Teodora”, „Pomenirea Monah Agaton”. Adăugat ulterior: „Pomenirea Manea i Dumitru i Vlada i 
linca Mihai”. Pe peretele de nord al altarului, un alt pomelnic, tot cu alfabet chirilic: „Pomenirea 
Domnului Moise Voievod”, „Pomenirea Domnului lo Vlad Voievod”, „Pomenirea Domnului lo 
Ventilă Voievod i Radu (...) Voievod”, „Petru Voievod”, „Domnul Stan | Neagoe”. 

La fel ca toate vestigiile rupestre din zona actualului judeţ Buzău, grupate mai ales în 
partea sa submontană, între valea Buzăului şi a Slănicului, fosta mănăstire Agaton a beneficiat 
de o atenţie deosebită în istoriografia noastră". La început doar repertoriate, vestigiile rupestre 
de pe raza satelor Nucu şi Aluniş au devenit obiect de interes pentru cunoaşterea creştinismului 
medieval, în grupul lor fiind inclusă şi fosta mănăstire Agaton. 

Prima atestare documentară sigură a aşezării monahale este la 18 iulie 1587, când 
Mihnea vodă (Turcitul) întăreşte: „mânăstirii Motnău, unde este hramul Sfintei Troiţe şi mânăstirii 
Agaton, unde este hramul Sfântului loan Zlataust (s.n.) şi mânăstirii ce se cheamă loan Bogoslav, 
ca să le fie ocină în jurul mânăstirilor. Însă hotarele să se ştie: din vârful lui Martirie până la pia- 
tra Motnăului şi până la crucea lui Agathon şi la obârşia Pârscovelului, până la Stâlpii Tainiţei şi 
la Hânsariul în sus, pe culme, până la vârful lui Martirie. Pentru că această mai sus zisă ocină a 
fost ocină domnească şi a fost pădure întreagă şi necurăţată, ci au curăţat-o călugării de la mâ- 
năstirile care sunt mai sus zise cu securile şi cu foc şi cu multă trudă (...). 

Şi s-au înfrățit fraţii din mai sus zisele trei mânăstiri de a lor bună voie înaintea domniei 
mele, ca să fie fraţi pe acest mai sus zis loc şi ocină şi să se hrănească frățeşte”15. 

Stăpânirea devălmaşă a celor trei mănăstirii asupra moşiei va fi întărită de Constantin 
Brâncoveanu la 15 martie 1697, după ce domnul a văzut „(...) şi cartea răposatului Mihnii vodă 
de daniia acestor moşii la acâste sfinte mănăstiri întărită şi cu mare blestem” 18. 

Pornindu-se de la un document din 1651, în care era dat ca hotar pentru moşia Nucet 
„vârfu Agatonului, care se hotărăşte cu schiturile”, document care întărea acte mai vechi, printre 
care şi un hrisov cu veleatul 7032, respectiv anii 1523-1524, s-a considerat că această dată ar 
reprezenta de fapt prima atestare documentară indirectă a mănăstirii. În 1651, Matei Basarab 
14 BAR, Arhiva Alexandru Odobescu, fond. Arhive personale, III, Acte 1-4; idem, Secţia Stampe: Odobescu 
— Vederi de la Buzău; Iorgulescu, Dict. al jud. Bz., p. 2; Constantinescu, N. A., Biserici şi mănăstiri din judeţul 
Buzău. l, p. 141-142; Stoicescu, Bibliografia, vol. |, p. 27; Chihaia, Cu privire la «Învăţăturb, p. 175-192; idem, Un 
complex necunoscut, p. 3-20; idem, Date noi despre bis. rupestre, p. 507-517; idem, Etapa Neagoe Basarab, p. 
83-93; Vestigiile rupestre, passim; Gheorghe, Complexul Aluniş, p. 167-186; Constantinescu, H., Schituri rupes- 
tre, p. 321-340; Drăguţ, Tradițiile ctitoriceşti, p. 149, 152; Lupu, Observaţii, p. 17-33; Buzău - Mică enciclopedie, 
p. 188-189. 

15 DIR, B, veacul XVI, vol. V, p. 262, nr. 275. 
16 DGANB, Fond. Ep. Bz., ms. 172, f. 352. V., anexa 3. 

întărea moşnenilor din Scăieni moşia satului Nucet, pe care ei o aveau: „de la răposatul Radu 
voievod care s-a peritu la Râmnicu, cu dreaptă slujbă şi de la Vladislavu vodă, pentru slujba 
care s-au nevoitu la Râpa Satului lui Radu voievodu (...) de la Nucu până în curmătura Stâlpilor 
şi dreptu în vârfu Agatonulu unde hotărăşte cu schiturile (s.n.) şi din vârfu Agatonului până în 
curmătura Preseci (...) precum am văzut domnia mea şi carte răposatului lui Radu voda şi de 
bătrânul Vladislavu voda şi de la Petru voda, veche şi stricată, cându au fostu curgerea anilor 
7032". Din punctul nostru de vedere, acest document nu ne oferă dovada existenței mănăstirii 
la 1523-1524, el afirmând clar doar existenţa unui toponim „vârful Agatonului” şi a unor schituri 
aflate în preajma acestui vârf la 1651, fără ca acestea să fie nominalizate. Posibilitatea ca acest 
hrisov să fi reluat cu exactitate toate toponimele din documentul din 1523-1524 ni se pare destul 
de redusă, odată ce se afirmă că hrisovul-martor era „vechi şi stricat”, nefiind limpede dacă nu 
cumva el era o reconfirmare din vremea lui „Petru voda” (care poate fi Petru cel Tânăr sau Petru 
Cercel). 

Alţi autori consideră că toponimul derivă de la numele monahului care a întemeiat 
schitul cu mult înainte de domnia lui Neagoe Basarab: „acest călugăr Agaton a vieţuit cu mult 
mai devreme decât epoca lui Neagoe Basarab, epocă în care el este consemnat pe pomelnicul 
grafitat"'8. Aşa s-ar explica faptul că la 1523-1524 numele său devenise atât de cunoscut încât 
denumea nu numai schitul ci şi locul pe care se ridicase acesta: „ne pare puţin probabil ca un 
călugăr contemporan cu hrisovul pierdut al lui Radu de la Afumaţi să fi dat, încă din timpul vieţii, 
numele său vârfului de munte pe care se afla schitul său”19. 

Având o clară organizare a spaţiului interior pentru serviciul religios ortodox, existenţa 
bisericii de la Agaton şi a celorlalte schituri rupestre s-a considerat că „începe în intervalul iradierii 
isihaste de la Kilifarevo (1346-1371), deşi este posibil ca funcţia lor de locaşuri de cult să fie mult 
mai veche”. Există însă şi lucrări în care nu se remarcă funcţia de cult a monumentului: „În a 
treia categorie de locuinţe rupestre (s.n.) se înscriu cele a căror datare nu poate fi coborâtă sub 
secolul al XIII-lea (din lipsa unor elemente sigure de datare). Acestea au fost folosite până la 
sfârşitul secolului al XVIII-lea şi începutul secolului al XIX-lea”?". 

Aşa cum ne-am mai exprimat cu altă ocazie, elemente pentru o datare a acestui monument 
mai devreme de secolul al XVI-lea, nu există deocamdată”. El nu prezintă elemente sigure de 
datare decât începând cu secolul al XVI-lea (documentele scrise şi pomelnicele sgrafitate pe 
pereţii naosului). Perioada sa de funcţionare a fost destul de scurtă, puţin peste două secole, 
dispariţia mănăstirii de la Agaton putând fi asociată (tot pe baza documentelor scrise), cu războiul 
ruso-austro-turc din anii 1735-1739, când viaţa monahală din zona Buzăului şi Vrancei a fost 
afectată profund. 

Pe parcursul secolului al XVII-lea şi în prima jumătate a secolului al XVIII-lea, existenţa 
mănăstirii este confirmată de câteva hrisoave de scutire de dijmă acordate de: Gheorghe Duca 


17 Chihaia, Date noi despre bis. rupestre, p. 513-514; v. şi Cat. doc. Țării Româneşti, vol. VII, p. 168, nr. 451. 
18 Chihaia, Date noi despre bis. rupestre, p. 511. 

19 Loc. cit. 

2% Chihaia, Etapa Neagoe Basarab, p. 87. 

21 Vestigiile rupestre, p. 22. 

2 Lupu, Observaţii, p. 23. 

(la 12 ianuarie 1679)%, Ştefan Cantacuzino (la 18 iunie 1714)4, Nicolae Mavrocordat (1 aprilie 
1720)%5, Grigore al II-lea Ghica (august 1733)%6. 

Plecându-se de la existenţa unui grafit din anii 1736-1737 („Florea ot Aluniş 7245"), pe 
glaful ferestrei altarului, coroborată cu dispariţia mănăstirii dintre aşezămintele care primeau 
scutiri sau danii domneşti, înregistrate în Condica Episcopiei Buzăului, s-a considerat că după 
anul 1733 mănăstirea Agaton a încetat să funcţioneze??. La 4 mai 1786, după ce războiul ruso- 
turc din anii 1768-1774 provocase distrugeri grave schiturilor din zonă, episcopul Cosma dă o 
carte de blestem pentru reconstituirea proprietăţilor celor trei foste mănăstiri: „Agaton, Sfântul 
loan Bogoslovul şi Motnău, la sud Saacu şi la sud Buzău (...) care schituri necăutându-se de la 
o vreme încoace din întâmplările vremurilor şi neştiind cele ce au fost ale schiturilor mişcătoare 
şi nemişcătoare s-au risipit'25. Considerăm că acest document este o dovadă sigură a faptului că 
mănăstirea nu mai funcţiona în anul 1786, nemaifiind de altfel menţionată după această dată. 


ALUNIŞ - mănăstire desfiinţată, biserică rupestră, hramul „Tăierea Capului Sf. loan Bote- 
zătorul” (sat Aluniş, com. Colţi, jud. Buzău). 

Fostul ansamblu monahal este alcătuit dintr-o biserică rupestră, de plan drept, compartimen- 
tată în altar (de plan semicircular, orientat către est), naos (puţin lărgit faţă de pronaos), pronaos 
şi un pridvor din lemn, adosat pe latura de sud a stâncii în care a fost săpată bisericuţa, surmontat 
de un turn-clopotniţă. În acelaşi masiv stâncos au mai fost săpate şapte locuinţe rupestre, folosite 
în decursul timpului de o comunitate monahală. Cu timpul, chiliile rupestre au fost abandonate, 
mănăstirea desființată iar bisericuţa a fost preluată de parohia locală Aluniş, care a amenajat în 
curte şi un cimitir. 

Începuturile mănăstirii Aluniș, în lipsa unor dovezi sigure de fondare (pisania alcătuită în 
1903 spune, pe baza tradiţiei, că biserica a fost făcută de ciobanii Vlad şi Simion în anul 1277), 
au dat naştere la opinii extrem de diferite. La sfârşitul secolului al XIX-lea, Basil Iorgulescu 
înregistra, fără comentarii, părerea localnicilor că biserica ar avea „o vechime de peste 1000 
ani”30, În perioada interbelică, N. A. Constantinescu cita doar pisania pusă deasupra uşii de la 
pridvor, recunoscând însă că „anul fundării, 1277, nu se întemeiază pe nimic”. După părerea 
lui Vasile Drăguţ, toate construcţiile rupestre din Munţii Buzăului cunosc o primă mare perioadă 
de înflorire în secolele XII-XIII, sub autoritatea monahismului bazilian din sudul Italiei*?. Pavel 


23 ,(...) pentru că m-am milostivit domnia mea de am iertat aceste sfinte mănăstiri şi toate schiturile precum au fost 
iertaţi şi în pace de la toţi domnii carii au fost mai dennainte vreme, de la Alixandru lliaş şi de la răposatul vodă Mihnea 
şi de la fii său Alixandru vodă şi de Alion vodă şi de răposatul Matei vodă şi de la alţii, de toţi domnii până acum. Căci 
că iaste un loc sfânt şi dumnezeesc de slujbă în toată vremea, de pomenire răposaţilor ctitori şi pre domnia mea. Şi 
am văzut domnia mea multe cărţi de la toţi domnii, de pace şi de răpaos.” (DGANB, Fond. Ep. Bz., ms. 171, f. 275). 
V. anexa 2.. 

24 Ibidem, ms. 171, f. 275Y-276!. V. anexa 5. 

25 Ibidem, ms. 171, f. 276". 

% Ibidem, ms. 171, f. 277-278". 

27 Vestigiile rupestre, p. 26. 

28 DGANB, Fond. Ep. Bz., pach.VI/8. 

29 Constantinescu, N. A., Bis. şi m-ri din jud. Bz. - Il, p. 368. 

30 Jorgulescu, Dict. al jud. Bz., p. 7. 

31 Constantinescu, N. A., Bis. şi m-ri din jud. Bz. - |, p. 188. 

32 Drăguţ, Tradițiile ctitoriceşti, p. 150. 

Chihaia afirmă că ansamblul exista anterior anului 1587, fiind chiar contemporan cu mişcarea 
isihastă de la Kilifarevo (1346-1371), dacă nu cumva chiar anterior secolului al XIV-lea. Un 
alt punct de vedere plasează săparea în stâncă a vestigiilor din zonă, printre care şi Alunişul, 
în secolele III-VI d. Chr., pe baza analogiei cu un alt schit rupestru („Sf. loan Bogoslov”), ce ar 
prezenta deasupra uşii de intrare în biserică, simbolul paleocreştin „ichtis”?4. 

Prima atestare documentară sigură a mănăstirii este din 18 iunie 1625, când egumenul 
de la Aluniş este martor la o eliberare din rumânie“. După Pavel Chihaia, prima menționare a 
mănăstirii Aluniş ar data din anii 1586-158736, informaţie extrasă dintr-un transumpt redactat 
în timpul egumenului Antonie (atestat documentar la 1 septembrie 1692 şi 2 februarie 1703). 
„Deoarece, în invocarea drepturilor sale, egumenul Antonie nu pomeneşte de Mihnea Turcitul ca 
ctitor, deducem că mânăstirea fusese întemeiată înainte de domnia acestuia”. 

Din punctul nostru de vedere, începuturile acestui ansamblu monahal nu pot fi coborâte 
mai mult de secolul al XVI-lea. Prezenţa unui grafit pe unul dintre pilaştrii de piatră dintre naos 
şi altar, cu textul „Ma(...)I(...) liat 7056 d...” (1547-1548, n.n.), ar putea servi ca reper cronologic 
orientativ pentru întemeierea mănăstirii aproape de mijlocul secolului al XVI-lea. 

Pe un perete al altarului se păstrează un fragment dintr-o inscripţie în care sunt pomenite 
numele ctitorilor legendari „(...) Simion, Vlad, lermo(na)h Danil eg(u)mi(n) (...)”. Ceea ce nu s-a 
observat până acum este că cei doi ciobani, ale căror nume au fost păstrate de tradiţia locală, 
sunt personaje reale, care întradevăr au săpat biserica în stâncă, dar nu în secolul al XIII-lea, ci 
în secolul al XVII-lea. Într-un act din 20 iunie 1742, prin care Mihai Racoviţă întăreşte metohurile 
Episcopiei Buzăului, se enumeră printre altele: „Şi schitul Alunişul ce iaste săpat în piiatră de 
Simion şi de Vladul ciobanii şi l-au închinat ei singuri la sfânta Episcopie, în zilele răposatului 
Serafim episcopul” (s.n.) (1649-1668). 

Ştim însă că Alunişul era metoh al Episcopiei Buzău încă din vremea episcopului Ştefan 
(1637-1649), aşa cum rezultă dintr-un document din 7 martie 16390. Cum redactarea hrisovului 
din 1742 s-a făcut pe baza vechilor acte de închinare prezentate de Episcopie, credem că în 
timpul episcopului Serafim s-a făcut o reîntărire a închinării, aşa cum s-a procedat şi în alte 
cazuri. Data înfiinţării acestui ansamblu rămâne încă incertă, dar informaţia că actuala biserică 
a fost „săpată în piatră” de Simion şi Vlad în prima jumătate a secolului al XVII-lea nu poate fi 
ignorată. 

Domeniul mănăstirii Aluniş s-a constituit încet şi a avut un caracter modest în toată perioada 
sa de existenţă. O veche proprietate a Alunişului era moşia Mlăjet, stăpânită în devălmăşie cu 
moşnenii din Mlăjet şi Scăeni*!. La 21 octombrie 1704, în urma alegerii părții mănăstirii Aluniş, 
Vlad, fiul lui Neagu Tarcea din Mlăjet primeşte de la episcopul Damaschin un loc de casă, în 


3 Chihaia, Etapa Neagoe Basarab, p. 87. 

3 Vestigiile rupestre, p. 21. 

35 DIR, B, veacul XVII, vol. IV, p. 530, nr. 549. 

% DIR, B, veacul XVI, vol. V, p. 262, nr. 275. 

37 DGANB, Fond. Ep. Bz., ms. 173, f. 611”, f. 68. 

38 Chihaia, Etapa Neagoe Basarab, p. 85. 

39 DGANB, Fond. Ep. Bz., ms. 171, f. 279. V. anexa 6. 

4% Cat. doc. Țării Româneşti, vol. IV, p. 614, nr. 1412. 

+! Aşa cum se arată într-un zapis al satului Scăeni din 8 iulie 1652, hotarele moşiei Mlăjet a mănăstirii Aluniş mergeau: 
„din vârful Pinişorului până în vârful despre Scăeni, sleamea în sus până în Martirie iar în locul lu Samar noi n-avem 
treabă (...) ” (DGANB, Fond. Ep. Bz., ms. 173, f. 651). 

siliştea satului în schimbul locului pe care s-a ridicat un metoh al mănăstirii Aluniş. Neagu arată 
că: „(...) fost-au făcut egum(enul) Antonie un metoh cu curte, cu pivniţă, cu grajdu pe un loc de 
casă al nostru, fiind noi fugiţi de nevoi din țară"*?. Credem că acesta ar fi putea fi construcţia 
rupestră numită „Gaura Tătarilor”, aflată la aproximativ 800 m. de satul actual Mlăjet“3. Din a doua 
jumătate a secolului al XVIII-lea, Alunişul începe să fie categorisit drept schit, spre deosebire 
de perioada anterioară, când era numit mănăstire. În prima jumătate a secolului al XIX-lea, în 
jurul datei de 28 februarie 1827, cenobia Alunişului încetează să funcţioneze, moşiile schitului 
fiind arendate unui monah Dionisie. Din anul 1864 biserica a devenit biserică de mir. Locaşul a 
fost reparat şi mărit în anii 1849-1850 de Antonie, egumenul mănăstirii Ciolanu iar în 1870 s-a 
construit tâmpla, cu contribuţia lui D. N. Persescu şi a altor enoriaşi. În 1903, biserica „fiind cu 
desăvărşire ruinată” s-au efectuat lucrări de reparaţii, s-a înlocuit tâmpla şi s-a realizat pictura pe 
tablă de zinc“. 


ANINOASA - mănăstire dispărută, biserică dispărută, hramul „Adormirea Maicii Domnului” 
(sat Buda-Crăciuneşti, com. Cislău, jud. Buzău). 

Fără săpăturile lui Virgil Drăghiceanu din anul 1930, poate că nu am fi putut stabili 
amplasamentul iniţial al fostei mănăstiri Aninoasa“5. Aceasta era situată pe valea Buzăului, pe 
raza localităţii Buda-Crăciuneşti, la 2 km nord faţă de aceasta, în Poiana Mălăiştea, între izvorul 
Zidului şi izvorul Păpurişului. Mănăstirea este o ctitorie a boierilor din Runceni şi Cislău, care vor 
da Ţării Româneşti două doamne: Rada, soţia lui Vlad Vintilă (1532-1535) şi nepoata acesteia, 
Neaga, soţia lui Mihnea al II-lea Turcitul (1577-1583; 1585-1591). Neaga era fiica lui Vlaicu 
clucer, fratele doamnei Rada. Mănăstirea, cu o bisericuţă de lemn, exista în deceniile patru-cinci 
ale secolului al XVI-lea. Între 1588-1589, Mihnea Turcitul şi doamna Neaga au înlocuit vechea 
bisericuţă de lemn cu una de zid şi au înzestrat mănăstirea cu moşii şi ţigani devenind mari 
ctitori. 

În 1930, în urma săpăturilor efectuate (fără asistenţă arheologică de specialitate), de un 
grup de locuitori din zonă, angajaţi de Comisiunea Monumentelor Istorice, a fost dezvelită o 
biserică de plan triconc, care păstra din elevaţii pe o înălţime de 1,40 m de la nivelul de călcare 
interior. S-a observat că, la o dată nedeterminată, pridvorul iniţial fusese înlocuit cu un altul mai 
mare. În interiorul bisericii au fost descoperite 15 morminte de inhumaţie, majoritatea acoperite cu 
pietre funerare cu inscripții“. La sud de biserică a fost degajat un corp de clădiri, alcătuit dintr-o 
casă (cu parter pe pivniţă) şi un corp de chilii, în prelungirea laturii sale de vest. Majoritatea 
mormintelor descoperite conţineau un bogat inventar funerar reprezentat de podoabe şi accesorii 
vestimentare, din păcate amestecate, pierdute sau vândute de către autorii descoperirii. Mor- 
mintele respective aparţineau membrilor familiei doamnei Neaga, soţia lui Mihnea al II-lea Turcitul 
şi erau datate în ultimul sfert al secolului al XVI-lea. 

Având în vedere condiţiile de investigare, departe de rigoarea necesară unei cercetări 
arheologice, nu s-au putut stabili etapele de evoluţie ale ansamblului monastic sau existenţa 


42 DGANB, Fond. Ep. Bz., ms. 173, f. 68'-69'. V. anexa 4. 

43 Pentru descriere vezi şi Vestigiile rupestre, p. 59-60. 

+ DGANB, Fond. Ep. Bz., ms. 174, f. 11". 

+5 Aşa după cum consemnează pisania aşezată în 1903, la încheierea lucrărilor. 
+6 Drăghiceanu, Săpăturile, p. 159-176. 

+7 inscripțiile medievale, p. 514-520. 

unor construcţii anterioare celor descoperite. În schimb, a fost destul de limpede că ansamblul 
arhitectonic putea fi identificat cu fosta mănăstire Aninoasa din fostul judeţ Saac. 

Prima menţiune documentară a toponimului Aninoasa datează din 7 aprilie 1518, când 
Neagoe Basarab acorda: „slugilor domniei mele jupanului Danciul cu fiii săi şi jupanului Oprea 
spătar cu fiii săi, anume Manda şi Chera şi câţi încă va da Dumnezeu şi lui Ivul cu fiii săi să le 
fie loc din ocina Aninoasa (...) pentru dreapta şi credincioasa slujbă ce au slujit domniei mele”. 
Slujba „dreaptă şi credincioasă” a acestor boieri ar putea fi participarea la lupta din 1512 sau la 
cea de dinainte de 27 mai 1517, dintre pretendenţii la tronul Ţării Româneşti şi Neagoe Basarab, 
boierii enumerati situându-se evident în tabăra voievodului. Specificarea din document - „din 
ocina Aninoasa” - ne determină să afirmăm că moşia respectivă era mult mai amplă decât 
hotarele concedate boierilor menţionaţi, aceste hotare mergând: „din valea Mustei, unde dă în 
Cricov şi din valea Mustei până la piatră şi pe valea Runcului, până la Zubi şi din deal (...) până la 
culme şi pe Cricov, până la Piatră"*%. Hotarele reconstituite de noi cuprindeau zona superioară a 
bazinetului Buda-Crăciuneşti, o restituire fidelă nefiind posibilă deoarece o serie de toponime din 
document nu au putut fi regăsite pe teren. La data întocmirii documentului, ocina concedată de 
Neagoe Basarab era acoperită de „pădure toată”, urmând ca boierii menţionaţi „să curețe acel loc 
cu foc şi cu securea”. Dacă reconstituirea ocinii este corectă, înseamnă că ea cuprindea o bună 
parte din moşia viitoarei mănăstiri Aninoasa, inclusiv locul pe care s-a ridicat aceasta. 

Prima atestare documentară a mănăstirii Aninoasa apare în diata lui Vlaicu clucer din anul 
1586, înainte de 27 mai“. Vlaicu, în calitate de ctitor, întăreşte mănăstirii mai vechea donaţie 
făcută de surorile sale, doamna Rada soţia lui Vlad Vintilă (1532-1535) şi Chera, respectiv o 
parte din satul Țigănești (azi Ursoaia, com. Vipereşti, jud. Buzău). Îi dăruieşte, de asemenea, 
sălaşe de ţigani robi şi satul Poeni?! stabilind ca, în caz de desherenţă, tot mănăstirii să-i revină 
satele Dichiseşti şi Săpuţeani*?. La puţină vreme, datorită fiicei sale, Neaga, vechea biserică va 
fi înlocuită iar hrisovul emis la 20 aprilie 1589 consfinţeşte noua situaţie. Mihnea Turcitul arată că 
mănăstirea: „a fost de moştenire a doamnei domniei mele, doamna Neaga, de la moşi şi strămoşi 
şi biserica de lemn a mânăstirii a fost făcută de părinţii ei” iar ei au făcut: „sfintei mănăstiri biserică 
de piatră”s5. 

Dintr-un document din 8 ianuarie 1588 aflăm că, înainte de această amplă reconstrucție, 
soţia lui Vlaicu clucer, jupaniţa Anca (ce se călugărise cu numele Elisafta), a adus trupurile a 
patru din fiii săi şi al soțului său Vlaicu: „de unde au fost mai înainte îngropaţi, de i-a adus la sfânta 
mănăstire mai sus spusă şi i-a îngropat în pridvorul bisericii (...)"5%. Cu această ocazie, monahia 
Elisafta dăruieşte mănăstirii şi ce mai rămăsese din zestrea ei, părţi din satele Râioşi şi Brebu. 
Într-adevăr, piatra tombală de pe mormântul cu numărul 35% confirmă că Vlaicu clucer a fost iniţial 


48 DRH, B, vol. Il, p. 325, nr. 168. 

® Loc. cit. 

% DIR, B, veacul XVI, vol. V, p. 238, nr. 252. 

51 Ibidem, p. 239, nr. 253. 

52 Ibidem, p. 240, nr. 254. 

53 Ibidem, p. 397, nr. 417. 

54 Ibidem, p. 343, nr. 360. 

55 Pe care scrie: „A răposat robul lui Dumnezeu, jupan Vlaicu clucer, cu 4 copii ai săi, în zilele binecredinciosului şi de 
Hristos iubitorul lo Mihnea voievod şi ale doamnei lui Neaga, fiica lui Vlaicu; pentru aceea, jalnică, cu osârdie a făcut 
această biserică, iar mama ei, jupaniţa Anca, le-a înfrumusețat această piatră ca să le fie veşnică pomenire. În anul 
7096” (apud Inscripțiile medievale, p. 518). 

înmormântat în altă biserică, împreună cu alţi membri ai neamului său. Reînhumarea s-a făcut în 
perioada 1 septembrie 1587-31 august 1588, dar mormântul colectiv nu a fost descoperit în prid- 
vor, ci în pronaosul bisericii, fapt ce ne determină să credem că, fie odată cu înlocuirea bisericii 
de lemn cu cea de zid, ctitorită de Mihnea al II-lea şi Neaga, mare parte din mormintele existente 
deja în biserică au fost rearanjate, fie că mutarea mormântului a fost realizată odată cu refacerea 
(?) sau construirea pridvorului. Planul bisericii, limpede influenţat de cel al bisericii mănăstirii 
Argeş, apropiat ca tipologie de cel al bisericii Radu Vodă din Bucureşti (începută de Alexandru 
Mircea şi terminată de fiul său, Mihnea al II-lea), care defineşte o separare fără echivoc a naosului 
de pronaos, printr-un zid plin, străpuns de o uşă, dar şi posibilitatea inexistenţei pridvorului, în 
etapa iniţială, ne determină să apreciem că această biserică de zid a avut o clară funcţie de loc 
de îngropăciune pentru familia doamnei Neaga. 

Pe baza datelor prezentate, putem afirma că biserica de zid a fost ridicată în perioada 1 
septembrie 1587-31 august 1588, oricum înainte de 20 aprilie 1589, când Mihnea al II-lea acordă 
hrisovul de înzestrare al noii ctitorii. În măsura în care planul şi observaţiile lui Virgil Drăghiceanu 
sunt corecte, ctitoria lui Mihnea şi Neaga a avut iniţial doar un mic pridvor (2,90 x 2,00 m), care 
a fost înlocuit cu un altul mai spaţios înainte de anul 1592-1593 (când a fost practicat mormântul 
15, al lui Ivan postelnic). 

După 1589, şirul daniilor familiei lui Vlaicu clucer pentru mănăstirea Aninoasa continuă. 
La 8 aprilie 1590, Vişa, „ţiitoarea” lui Mihnea al II-lea (vară a doamnei Neaga şi mamă a viitorului 
domn Radu Mihnea), o reînhumează la Aninoasa pe mama sa, Stanca şi donează mănăstirii 
satul Despicaţi”. La 12 septembrie 1614, „prea cinstita doamna Neaga” lasă prin diată: „toate 
moşiile mele şi din ce am avut să fie la sfânta mănăstirea mea, la Aninoasa, care iaste zidită de 
mine”®, Dintre satele donate se menţionează doar Cislăul, pe care îl obținuse de la nepotul său, 
Preda postelnic, dându-i în schimb satul Săpuţeani. 

După părerea lui Virgil Drăghiceanu, dispariţia mănăstirii Aninoasa, din Poiana Mălăiştea, 
s-a produs la puţină vreme după moartea doamnei Neaga, din cauza unor alunecări de terens?. 
Moartea doamnei trebuie să se fi produs în intervalul 1615-1623, pentru că la 28 iunie 1624 ea 
este numită „răposata doamna Neaga”. Însă mănăstirea continuă să apară în documente, ba 
chiar la 17 ianuarie 1655 este menţionată într-o hotărnicie a moşiei Cislău cu denumirea de 
„mănăstirea doamnei Neaga'*!. La 30 iunie 1684, unul dintre ultimii descendenţi ai neamului lui 
Vlaicu clucer, monahul Nicolae (fost Negoiţă Tătăranu) împreună cu fiul său, Matei paharnicul: 
„văzând-o noi pe această mănăstire stricându-se şi pustiindu-se, nefiind oameni vrednici de 
dânsa”? o închină Episcopiei Buzăului. 

În ceea ce priveşte sfârşitul mănăstirii, credem că aceasta fost afectată major de cutremurul 
5 Drăghiceanu, Săpăturile, p. 168. 

57 DIR, B, veacul XVI, vol. V, p. 433-434, nr. 451. 

58 Se mai lasă mănăstirii: „o cuhnie ferecată cu 6 telegari murgi şi aşternutul mieu tot şi rândul mesii cu tipsiile cu totul 
şi tot ce trebuiaşte şi 4 sălaşă de ţigani şi 3 cupe de argint şi 2 năstrăpi de argint”, morile de la Buzău, 50 de oi, doi cai 
şi două vaci (DIR B, veacul XVII, vol. Il, p. 323-324, nr. 286). 

59 Pământul fugitiv, din cauza izvoarelor pe care fu zidită, în apropierea apşoarei despre care am vorbit, grăbi disloca- 
rea zidurilor şi aduse prăbuşirea turlei şi a întregii biserici, nici la treizeci de ani după zidirea ei, probabil imediat după 
ce Doamna Neaga îşi află odihna de veci, după 1623” (Drăghiceanu, Săpăturile, p. 163). 

5 DIR, B, veacul XVII, vol. IV, p. 437, nr. 446. 

61 DGANB, Fond. Ep. Bz., pach. XXXIV/14. 

5 DGANB, Fond. Ep. Bz., ms. 172, f. 17-18". 

din 1738, apoi lăsată în părăsire. La 20 iunie 1742, la reînnoirea actelor de închinare, ea apare 
cu denumirea „schitul Aninoasa, ce să numeşte şi Cislău”65. Deşi conservă numele de Aninoasa 
al vechii mănăstiri, acesta are acum o altă locaţie, pe moşia Episcopiei, la Cislău, fiind numit de 
acum încolo schitul Cislău: 


BOGOSLOVUL - mănăstire dispărută, biserică rupestră dezafectată, hramul „Sf. loan 
Bogoslovul”, supranumită şi „Peştera lui losif' (sat Nucu, com. Bozioru, jud. Buzău) 

Biserica fostei mănăstiri este o construcţie rupestră, situată pe versantul sudic al unei 
ramificații aparţinând masivului muntos Crucea Spătarului, la aproximativ trei km N-V de satul 
Nucu, la baza unei stânci de formă piramidală. Este de plan patrulater, având o firidă cu rol de 
altar pe peretele nordic iar uşa de acces şi o fereastră pe peretele de vest. La exterior, deasupra 
uşii şi a ferestrei sunt săpate două şanţuri de conducere a apei pluviale, de forma unor arce 
frânte, iar deasupra uşii de intrare se consideră că ar fi incizat simbolul creştin „ichtis"6*. Pe 
peretele exterior sunt sgrafitate numele preotului Alexandru, a lui Gligorei şi Moise şi sunt săpate 
mai multe nişe, în care au fost introduşi căpriorii unui acoperiş pentru o construcţie anexă a 
bisericii. 

Prima atestare documentară a mănăstirii loan Bogoslovul datează din 18 iulie 1587, 
când Mihnea Turcitul îi dăruieşte moşia din jur, pe care trebuia să o stăpânească împreună 
cu mănăstirile Motnău şi Agaton€5. La fel ca mai toate construcţiile rupestre sacre din zonă şi 
mănăstirea Bogoslovul va dispărea probabil din cauza urmărilor nefaste ale războiului ruso- 
austro-turc din anii 1735-1739. Ultima menționare documentară a mănăstirii este din anul 17336, 
apoi construcţia a fost folosită ca locuinţă, până în vremea lui Alexandru Dimitrie Ghica (1834- 
1842). 

În ceea ce priveşte datarea ansamblului rupestru, s-au emis mai multe opinii. Pe baza 
prezenței simbolului „ichtis”, incizat deasupra uşii de intrare, s-a afirmat existenţa unei biserici 
paleocreştine din secolele Il-IV67. Alţi cercetători plasează ridicarea lăcaşului în secolul al XIII- 
lea, interpretând șanțurile pentru conducerea apelor pluviale, aflate deasupra ferestrei şi uşii de 
intrare, ca elemente decorative de factură gotică8. Considerăm că singurul element de datare 
(relativă), care ar putea fi luat în calcul este orientarea nişei altarului către nord, element care ar 
putea cobori perioada de înfiinţare a ansamblului rupestru până în secolul X dar, în momentul de 
faţă, singura perioadă credibilă pentru apariţia şi funcţionarea sa rămâne secolul al XVI-lea€?. 


BRADU - mănăstire desfiinţată, biserică, hramul „Sf. Dimitrie Izvorâtorul de Mir” (sat 
Haleş, com. Tisău, jud. Buzău) 

În anul 1974, Direcţia Patrimoniului Cultural Naţional (DPCN) a decis restaurarea fostului 
ansamblu monahal, din care se mai păstra la acea vreme biserica fostei mănăstiri (transformată 
în biserică parohială), zidul de incintă, turnurile de colţ şi turnul de poartă, toate în stare de 


63 Ibidem, ms. 171, f. 279. V. anexa 6. 

êt Vestigiile rupestre, p. 61. 

65 DIR, B, veacul XVI, vol. V, p. 262, nr. 275. 

66 DGANB, Fond. Ep. Bz., ms. 171, f. 277 v-278 r. 
ST Vestigiiile rupestre, p. 21. 

6 Chihaia, Date noi despre bis. rupestre, p. 514. 
59 Lupu, Observaţii, p. 32-33. 

colaps. Primele lucrări au fost reprezentate de o cercetare arheologică (desfăşurată de Gh. 
|. Cantacuzino în 197470 şi apoi de lon Chicideanu în anii 1975-197771) soldată cu rezultate 
spectaculoase privind începuturile aşezării monahale. 

S-a constatat că cea mai veche etapă de locuire era reprezentată de o aşezare rurală ce 
„se găsea mai la vest de mănăstirea Bradu, foarte probabil în partea de teren ce astăzi este ruptă 
de apele Nişcovului"72, din care au fost surprinse pe amplasamentul mănăstirii şase locuinţe de 
tip bordei, aflate la marginea de răsărit a vechiului sat medieval. Încadrarea cronologică a aşezării 
(sfârşitul secolului al XIV-lea - mijlocul secolului al XV-lea), s-a făcut pe de o parte, pe baza rapor- 
tului stratigrafic dintre M, (datat cu o monedă din vremea lui Matei Corvin), care „tăia” M,, iar 
acesta, groapa B.'5, ce indică mijlocul secolului al XV-lea ca dată pentru încetarea aşezării, iar 
pe de altă parte, pe materialul arheologic descoperit în bordeie (cu analogii în aşezările de la 
Coconi, Străuleşti-Măicăneşti, Târgovişte, Calafat, Zimnicea, Bragadiru), care plasa începuturile 
satului în vremea lui Mircea cel Bătrân. 

Sfârşitul locuirii de secol XIV-XV s-ar fi datorat mutării satului Bădeni pe amplasamentul 
actualului sat Pisculeni, mutare produsă de: „deposedarea locuitorilor de către familia spătarului 
Vlad'74, de „pericolul crescând al raidurilor otomane şi, poate nu în ultimul rând, chiar apele 
Nişcovului"'5. Identificarea aşezării medievale cu satul Bădeni s-a făcut pe baza a două 
documente. Primul, un hrisov din 10 februarie 1494 emis de Vlad Călugărul, întărea aşezământul 
lui Gorga, prin care fiica sa, Stana, urma să moştenească jumătate din ocina sa la Bădeni, iar 
nepoții săi (de frate sau soră), Vlad spătar şi Fârcea, cealaltă jumătate”®. Al doilea este un hrisov 
datat cu aproximaţie între 1523 şi 1528, prin care Radu de la Afumaţi întărea lui Balaur logofăt şi 
soţiei sale Anca mai multe ocine în Bădeni”. 

Aşa cum rezultă din investigația de geografie istorică realizată de lon Chicideanu'f, 


70 Gh. I. Cantacuzino, Observații privind cercetarea arheologică efectuată la mănăstirea Bradu, judeţul Buzău, 
în octombrie 1974, comunicare susținută la Sesiunea de comunicări ştiinţifice a DPCN din mai 1975 (apud Chicideanu 
şi Modoran, M-rea Bradu, p. 191). 

71 Modoran şi Chicideanu, Cercetări la m-rea Bradu, p. 994-1003; lon Chicideanu, O aşezare din sec. XIV-XV 
la Bradu, jud. Buzău, în Cercetări Arheologice, vol. III, 1979, p. 421- 438 (în continuare, Chicideanu, O aşezare); 
lon Chicideanu şi Constanţa Modoran, Mânăstirea Bradu. Scurt istoric şi cercetări arheologice, în Spiritualitate 
şi istorie la Întorsura Carpaţilor, vol. II, Buzău, 1983, p. 188-205 (în continuare, Chicideanu şi Modoran, M-rea 
Bradu). 

72 Chicideanu, O aşezare, p. 422. 

73 Ibidem, p. 422 şi fig. 2. 

74 Chicideanu şi Modoran, M-rea Bradu, p. 194. 

75 Chicideanu, O aşezare, p. 430. 

76 DRH, B, vol. |, p. 399, nr. 245. 

77 Ibidem, vol. Il, p. 414-416, nr. 216. Potrivit lui lon Chicideanu: „Actul suferă o încercare de falsificare în favoarea 
postelnicului Mihnea, care nu este altul decât cumnatul lui Balaur şi fiul spătarului Vlad. În 23 noiembrie 1535, postelni- 
cul Mihnea, printr-un act de la Radu Paisie, înlătura de la moştenire pe fraţii săi Radul şi Vladul, sporindu-şi astfel par- 
tea sa de proprietate din Bădeni.Rămasă urmaşilor lui Mihnea, care o sporesc la rândul lor, moşia Bădeni va fi dăruită 
în 1632 mănăstirii Bradu de către ctitorul ei, vel comisul Radu Mihalcea, strănepotul postelnicului Mihnea (...) În 1791, 
logofătul Constantin, fiul lui Bârcă, construieşte din bârne o biserică pe apa Nişcovului, care, refăcută din cărămidă 
la 1863, există şi astăzi în satul Pisculeni (...) la circa 2 km vest de Bradu. Adăugând că biserica este cunoscută din 
sec. al XVIII-lea şi până astăzi sub numele de biserica din Bădeni, credem că avem tot temeiul să identificăm actualul 
Pisculeni cu Bădenii din documentele sec. XV-XVII” (O aşezare, p. 431). 

78 Ibidem, fig. 6. 

satul medieval Bădeni se afla de fapt peste culmea dealului Istriţa, aparţinând comunei Breaza. 
Hotarele moşiei acestui sat se întindeau din Măgura Buzăului, culmea Cetăţuia” (aflată deasupra 
mănăstirii Ciolanu), Predealul Buzăului (la hotar cu satele Cislău şi Vipereşti), şi până la Drumul 
cel mare (drumul Bogdanului, aflat la poalele dealului Istriţa)%. Din punctul nostru de vedere, 
satul Bădeni, după eventuala sa mutare survenită la mijlocul secolului al XV-lea (din cauza unor 
necesităţi de utilizare a terenului agricol), şi-a aşezat vatra pe panta sudică a Dealului Istriţa. 
Biserica din Pisculeni aparţine de fapt fostului schit Bădeni, atestat documentar din secolul al 
XVIII-lea, deci identificarea Bădenilor cu Pisculenii, nu este corectă. 

Pe de altă parte, afirmaţia că mutarea satul a fost provocată de noii proprietari, identificaţi 
cu acel Gorga cu fiica şi nepoţii săi, este forţată. Din documente ulterioare anului 1494, rezultă 
explicit faptul că descendenţii lui Gorga pe linie directă, stăpâneau doar: „partea Zorească toată, 
care se numeşte a lui Mihnea cu fraţii săi, pe care au cumpărat-o de la Zorea; şi partea Buzeştilor 
toată, pentru că au cumpărat-o de la Zoreşti şi de la Pruncea (...); şi partea lui Pruncea toată, cât 
se va alege din Bădeani, pentru că a pierdut-o Pruncea cu rea hiclenie față de domnia mea [...) 
o parte din partea Zorească, care a fost vândută de Zorea lui Albu cu fraţii săi, pentru că jupan 
Bălaur logofăt (soţul Ancăi, fiica Stanei a lui Gorga, n.n.) a întors tot lui Albu”? Este limpede că 
fiica lui Gorga şi copiii săi stăpâneau doar partea Zorească din Bădeni, cumpărată anterior de la 
Zorea (poate chiar de Gorga); vânzarea unei părţi din vatra satului, adică a unor „racle de moşie”, 
ar fi însemnat de fapt vinderea unor săteni ca rumâni. Chiar dacă aceasta s-ar fi întâmplat (deşi 
toate documentele cunoscute despre sat nu pomenesc nici o dată despre rumânire, ci doar despre 
vânzări de ocini), alungarea locuitorilor, adică a forței de muncă, ar fi fost total neproductivă. 

În succesiune cronologică, pe locul fostei aşezări rurale a fost construită o biserică din 
lemn, de plan dreptunghiular: „cu o absidă pentagonală la altar (...) peste o temelie din bolovani 
de râu, puţin îngropată în pământ (...) compartimentată, conform cerinţelor cultului, în pronaos, 
naos şi altar'%. Ca datare: „nu ni se pare exclusă posibilitatea ca biserica de lemn să fie o 
primă ctitorie a familiei lui Vlad spătarul, ctitorii boiereşti din lemn fiind cunoscute în evul mediu, 
chiar în părţile Buzăului”®*, aceasta fiind ridicată „foarte probabil la jumătatea secolului XV (...) şi 
locuinţele de suprafaţă de la sud de aceasta”8, „construite din lemn şi având în interior sobe din 
cahle (...) incendiate la aceeaşi vreme cu biserica”(...) „cahlele pătrate, nesmălţuite şi decorate 
cu motive geometrice, vegetale sau scene de vânătoare (...) smălțuite cu verde deschis, altele, 
smălțuite sau nu fiind ajurate”85. În ce priveşte datarea cahlelor descoperite la Bradu, ne-am 
pronunţat cu altă ocazie, că nu pot fi datate anterior secolului al XVI-lea”, astfel că ele nu pot 
asigura o conexiune logică între modestele locuinţe datate în a doua jumătate a secolului al XV- 
79 DRH, B, vol. V, p. 160, nr.145. 

80 Ibidem, vol. VII, p. 28, nr. 18. 

81 St. Coman, Biserica Bădeni din satul Pisculeni, în Îngerul, anul V (1933), nr. 6-7, p. 28-33 (în continuare, Coman, 
Bis. Bădeni); idem, Biserica din Pisculeni, în Îngerul, anul V (1933), nr. 3-4, p. 30-35 (în continuare, Coman, Bis. 
din Pisculeni). 

82 DRH, B, vol. Il, p. 414-415, nr. 216. 

83 Chicideanu şi Modoran, M-rea Bradu, p. 195. 

84 Loc. cit. 

85 Modoran şi Chicideanu, Cercetări la m-rea Bradu, p. 997. 

3 Chicideanu şi Modoran, M-rea Bradu, p. 195 

87 Daniela Marcu şi Emil Lupu, Cahle din secolele XVI-XVII aflate în colecția Muzeului judetean Buzău, în Mou- 
saios, vol. IV, partea |, Buzău, 1994, p. 238-239. 

lea, până la 1521 şi prezenţa unei reşedinţe boiereşti din această perioadă. Atribuirea bisericii 
de lemn, familiei lui Vlad spătar s-a făcut pe baza unor morminte din interiorul bisericii: „la care, 
spre deosebire de orizontul de înmormântări contemporan din exterior, s-au găsit inele de argint 
şi bronz'88. Pe baza inventarului funerar, arheologul a pus în evidenţă existenţa unei diferentieri 
sociale între cei îngropaţi în interiorul şi cei îngropaţi în jurul bisericii. Pornind de la aserţiunea 
mutării satului (care se contrazice cu afirmaţia descoperirii a două locuinţe de suprafaţă, la sud 
de biserică), înmormântările din exteriorul bisericii nu s-ar explica în condiţiile în care satul s-ar 
fi mutat la 2 km distanţă. După părerea noastră, satul a continuat să funcţioneze în vecinătate, 
biserica deservind atât reşedinţa boierească (dacă a existat), cât şi obştea țărănească. 

Biserica de lemn şi locuinţele de suprafaţă au dispărut într-un incendiu puternic, datat 
stratigrafic şi numismatic în preajma anului 1520, momentul fiind legat de: „incursiunea din 
noiembrie 1521 a trupelor beiului de Nicopole, împotriva buzoienilor, sprijinitori ai pretendentului 
Vlad-Dragomir Călugărul'?. 

Biserica de zid actuală a fost ridicată la scurtă vreme după incendierea celei anterioare. 
„Descoperirea în S IV, la un nivel corespunzător bisericii, a unei jumătăţi de gros de la Sigismund 
| al Poloniei (1506-1548), ne îngăduie să fixăm ridicarea lăcaşului între 1522 şi 1548, înclinând 
însă pentru anii imediat următori datei de 1521, ceea ce ar corespunde cu domnia lui Radu de la 
Afumaţi (1522-1529 n.n.)'%. Această biserică a preluat planul bisericii de lemn anterioare (până 
şi compartimentările interioare), fapt ce presupune o directă cunoaştere a bisericii de lemn, de 
către constructorii bisericii de zid. La exterior, ea a fost decorată cu un brâu care a împărțit faţada 
în două registre de firide înguste, cu panouri din cărămizi aparente şi panouri de mortar tencuit. 
La interior, prezenta un sistem de boltire în semicilindru, tâmplă de zid, pardoseală din lespezi 
de piatră, nişe laterale în altar, pentru proscomidiar şi diaconicon, picior şi tăblie de piatră pentru 
masa altarului. Considerându-se că această nouă biserică a aparţinut tot reședinței nobiliare, nu 
s-a descoperit o etapă sincronă de construire sau refacere a locuinţelor, ci doar o fântână din 
piatră. Ctitorul acestei etape ar fi Balaur logofăt cu soţia sa, Anca „fiica spătarului Vlad”9, ai căror 
fii, Radu, Balaur şi Mihnea erau coproprietari cu unchiul lor, Mihnea vistier din Pătârlage, fratele 
Ancăi. Urmaşii lui Mihnea vistier sunt cei care ridică în jurul bisericii o incintă de plan trapezoidal, 
cu turnuri circulare de colţ, turn de poartă patrulater şi o casă cu pivnițe şi parter, întreţesută 
cu latura vestică, având bune analogii în privinţa planului, cu incinta primei mănăstiri Menedic 
de la Vintilă Vodă - Buzău. Edificarea incintei i-a fost atribuită lui Neagoe stolnic, ginerele lui 
Mihnea, fiind plasată în jurul anului 1570, pe baza relaţiei dintre o groapă „căpăcuită” de nivelul 
de construire al turnului de poartă, în care au fost descoperite două monede, una emisă de 


88 Modoran şi Chicideanu, Cercetări la m-rea Bradu, p. 998. 

39 Loc. cit. 

% Loc. cit. 

91 Chicideanu şi Modoran, M-rea Bradu, p. 198. Pentru stabilirea arborelui genealogic, v. Stoicescu, Dict. al marilor 
dregători, p. 3. Fiii moştenitori: Radu, Balaur şi Mihnea, coproprietari cu unchiul lor, Mihnea vistier (DRH, B, vol. IV, 
p. 147, nr. 115) au fost înlăturați pe parcurs de acesta, care din 1586 apare cu apelativul „din Bădeni” (DIR, B, veacul 
XVI, vol. V, p. 237, nr. 251). Credem că apariţia apelativului abia la această dată denotă că reşedinţa familiei nu era 
iniţial la Bădeni ci în altă parte, poate la Pătârlagele. Impresia că aceştia şi-au avut reşedinţa la Bădeni, ca şi ideea că 
a existat o familie a Bădenilor, apoi o alta a Cândeştilor, a fost introdusă de O. G. Lecca (Familiile boereşti române. 
Istoric şi genealogie, Bucureşti, MDCCCXCIX (1899)., p. 126-130), fiind preluată mecanic şi în lucrări mai noi (v. 
Valeriu Nicolescu, Gheorghe Petcu, Buzău - Râmnicu Sărat. Oameni de ieri. Oameni de azi, Buzău, 1999, p. 
2-7). 


87 


Maximilian în anul 1566 şi o alta de la Soliman | (1520-1566). 

La 15 ianuarie 1600, este pentru prima dată atestată mănăstirea Bradu, acest prim 
document exprimând faptul că ansamblul fortificat intrase într-o nouă etapă funcţională, devenind 
mănăstire aproape de acest moment. Modul de organizare a traiului monahal în incintă este 
greu de apreciat, având în vedere faptul că din jurul anului 1570 şi până în preajma anului 1631 
(când începe o nouă etapă de construire), în incintă nu existau decât biserica şi o casă cu beci şi 
parter (considerată probabilă reşedinţă boierească). Singura explicaţie ar fi aceea că, în această 
perioadă, în mănăstire exista o comunitate monahală foarte mică (ce nu avea nevoie de trapeză, 
stăreţie, chilii, arhondaric şi nici de o clopotniţă), fapt puţin probabil. 


BUZĂU - BANU - mănăstire desfiinţată, biserică, hramul „Buna Vestire” (str. Bistriţei, nr. 
53). 

Din fosta mănăstire, desființată după anul 1864, se mai păstrează doar biserica şi o parte 
din zidul nordic de incintă, biserica actuală datând din anul 1722. 

Mănăstirea a fost ridicată în zona central-sudică a oraşului medieval Buzău, la o dată 
ce, în stadiul actual al cunoştinţelor, nu poate fi decât aproximată. Mănăstirea este menţionată 
documentar pentru prima dată la 28 mai 1592, când era deja închinată mănăstirii Dusicon din 
Rumelia. Acum, domnul Ştefan Surdul întărea mănăstirii: „care este din jos lângă oraşul domniei 
mele Buzău, unde este hramul (...) şi metohul sfintei marii mânăstiri de la Dusico, ca să-i fie ocină 
în Coţărău”%. Prezenţa călugărilor de la Dusicon la Buzău este atestată începând din 12 iunie 
1590, când „au cumpărat călugării de la sfânta mănăstire numită Duşca (...) ocină de la Dumitru, 
fiul lui Gherghe din târgul Buzăului"%. 

Ctitorul mănăstirii a fost Andronie vistierul, aşa cum se afirmă explicit în mai multe docu- 
mente din prima jumătate a secolului al XVII-lea, prin care se întăresc proprietăţile mănăstirii. De 
exemplu, Alexandru lliaş, la 23 ianuarie 1617, întăreşte moşiile cu care o înzestrase Andronie 
în anii 1594% şi 1596, „pentru că această sfântă mănăstire a fost făcută şi zidită din temelia ei 
de jupan Andronie vistierul"*6. Stăpânirea este reconfirmată şi de către Radu Mihnea la 20 iunie 
1622, repetându-se că mănăstirea „a fost zidită şi înnoită din temelie de jupan Andronie vistier'”. 
Anul exact al edificării primei biserici nu este cunoscut . Dipticul mănăstirii, întocmit în 1832 după 
pomelnice mai vechi, începe cu Alexandru al II-lea Mircea (1568-1577) şi arată ctitor pe Andronic 
vistierul în anul 157198. 

La 3 aprilie 1618, mănăstirea este denumită pentru prima oară „mănăstirea Banului”. For- 
mularea apare într-un act prin care judeţul oraşului Buzău adevereşte cumpărarea unei vii de 
către „egumenul Samoil de la mănăstirea Banului de la Buzău”?. Identificarea acestui ban, a 
rămas o problemă controversată. După unele păreri, ar fi vorba de banul lordache Catargiu, 


% DRH, B, vol. XI, p. 510, nr. 362 (printre martorii la o vânzare: „şi Stance şi fratele său Dragomir de la mănăstire de 
la Brad”). 

% DIR, B, veacul XVI, vol. VI, p. 34, nr. 41. 

% Ibidem, veacul XVI, vol. V, p. 455, nr. 470. 

% DRH, B, vol. XI, p. 70-72, nr. 52. 

% Ibidem, veacul XVII, vol. III, p. 91, nr. 75. 

9 Ibidem, veacul XVII, vol. IV, p. 158, nr. 169. 

% Vasilescu, Bis. Banu p. 1072. 

% DIR, B, veacul XVII, vol. III, p. 206, nr. 180. 

care a dăruit mănăstirii în anul 1619 jumătate din satul Ruşeţu'0%0. Multă vreme nu s-a remarcat 
faptul că Andronie vistier (Andronic Cantacuzino) apare în calitate de mare ban în primul divan 
al lui Mihai Viteazul (între noiembrie 1593 şi august 1594). Ni se pare mai plauzibil ca denumirea 
mănăstirii să fi derivat de la dregătoria ctitorului, decât de la cea a unui donator ocazional. 

Alţi autori au exclus existenţa vreunui ban, considerînd, în mod evident eronat, că supranu- 
mele de „mănăstire a Banului” derivă de la proprietăţile cu acest nume (Movila Banului, Odaia 
Banului), pe care mănăstirea le-a avut în decursul timpului'0'. În realitate, toponimele au derivat 
de la numele mănăstirii, indicînd proprietatea acesteia asupra locurilor. 

Din păcate, astăzi nu se cunoaşte cum arăta mănăstirea construită de Andronie banul. În- 
semnările călătorilor străini, care au trecut prin oraşul Buzău în cursul secolului al XVII-lea, conţin 
numai descrieri sumare, din care nu se pot distinge atributele uneia sau alteia dintre bisericile 
de atunci (singurele construcţii monumentale care atrăgeau atenţia străinilor). Ştim doar că 
mănăstirea efidicată de Andronie era de zid'%2 şi a înlocuit o biserică mai veche, probabil din 
lemn, construită de călugării greci de la Dusicon. 


BUZĂU - BISERICA LUI POPA MIHAI - biserică dispărută, hram necunoscut, (aflată în 
vatra oraşului medieval Buzău). 

Singurele informaţii privind existenţa acestei biserici dispărute sunt furnizate de un 
document din 16 februarie 1585, când episcopul Buzăului, Luca Cipriotul, întăreşte dania 
negustorului Petru cel Bătrân care, pe lângă alte danii făcute Episcopiei, „lasă prăvălia de la pazar 
bisericii lui popa Mihai, să fie de întărire popii"1%. Probabil că această biserică, dispărută poate 
chiar din secolul al XVII-lea, s-a aflat în preajma zonei comerciale a oraşului însă, în absenţa 
unei cercetări arheologice exhaustive, nu se poate afirma cu siguranţă că această biserică a 
fost suprapusă de biserica edificată în secolul al XVII-lea de Badea Obredi'%, respectiv biserica 
Negustori (sau „biserica Grecilor”). 


CORNILIE (SCHITUL TÂRCOV) — mănăstire dispărută, biserică dispărută, hramul ne- 
cunoscut (pe raza satului Târcov, com. Pârscov, jud. Buzău). 

Se pare că această mănăstire se afla în apropierea sau chiar în hotarul moşiei Târcovului. 
Satul Târcov este menţionat pentru prima oară, indirect (ca hotar), la 13 aprilie 1515, când 
Neagoe Basarb întăreşte lui Tatul vătaf, Voico şi Mătea satele Pârscovul şi Pănătăul195. 

Cu denumirea de „mănăstirea lui Cornilie” apare la 29 noiembrie 1519, când Neagoe 


100 |. Ionașcu, Mănăstirea Izvorani, ctitoria episcopului Luca (1583-1604), în Îngerul, anul XVIII (1936), nr. 3-4, p. 
36, n. 26 (în continuare, lonaşcu, M-rea Izvorani). 

101 Constantin St. Bilciurescu, Monastirile şi bisericile din România. Cu mici notițe istorice şi gravuri, Bucureşti, 
1890, p. 72-73 (în continuare, Bilciurescu, Monastirile). 

102 La 1636, însoţitorul solului polon Jerzy Krasinski, ajuns în Buzău, nota: „Acest orăşel este destul de mare; are două 
mănăstiri frumoase de zid, o a treia biserică, de asemenea de zid şi o a patra, părăsită, dar din ruinile ei se poate vedea 
că era frumoasă ca arhitectură” (Călători străini despre Țările Române, vol. V, Bucureşti, 1973, p. 119). Una din 
cele două mănăstiri este Banu, cealaltă Episcopia. 

103 DIR, B, veacul XVI, vol. V, p. 180-181, nr. 193. 

104 Sondajul arheologic efectuat în anul 1995, în preajma bisericii Negustori nu a surprins prezenţa unei construcţii 
medievale (Emil Lupu, Teodor Octavian Gheorghiu, Raport de cercetare arheologică - Buzău, în CCAR. Campania 
1995, Brăila, 1996, p. 20-21). 

1% DRH, B, vol. Il, p. 271, nr. 135. 

Basarab întăreşte jupanului Tetiu pârcălab a patra parte din satul Târcov, satul Pâcleni, ocini în 
Gârbovi, Trestia, Liureşti şi Sineşti. „Şi iar să le fie la Târcov a patra parte şi la Mănăstirea lui 
Cornilie a patra parte (s.n.). Şi iar să le fie lor Trestia, din hotarul Pârscovului, până în hotarul 
Cosobei, pentru că le sunt vechi şi drepte ocini, dedine"1%. Rezultă că Tetiu pârcălab, pe 
care Neagoe Basarab îl numeşte „încă şi din casa domniei mele”, aşadar ruda domnului, era 
proprietarul mănăstirii, deţinând a patra parte din aceasta. 

Este posibil ca „mănăstirea lui Cornilie” să fie acea mănăstire care apare în harta stolnicului 
Cantacuzino din 1700, cu numele de Târcov!%. 

În lipsa informaţiilor documentare, nu putem oferi răspunsuri la o serie de întrebări esenti- 
ale: cine a fost ctitorul mănăstirii, la ce dată a fost întemeiată, cine era Cornilie şi pe ce temei 
i se întăreşte lui Tetiu pârcălab stăpânirea asupra mănăstirii. Sperăm ca cercetările viitoare, 
descoperirea de noi documente să furnizeze informaţiile necesare pentru trasarea istoriei acestui 
locaş, care până în prezent nu a fost localizat pe teren. 


DRAGHIEŞTI - biserică, hramurile „Sf. Nicolae” şi „Adormirea Maicii Domnului” (sat 
Draghieşti, com. Topliceni, jud. Buzău, în fostul jud. Rm. Sărat). 

În literatura de specialitate, biserica din Drăghieşti a fost considerată o ctitorie a secolului 
al XVIII-lea. Potrivit pisaniei păstrate, ea a fost construită în anul 1747, de Maria „vistiernica” 
împreună cu fiul ei, Nicolae. Maria, născută Bălăceanu, era văduva fostului mare vistier, loan 
Dedulescu1%. Potrivit lui O. G. Lecca, loan era fiul lui Dedu Dedulescu, ctitorul mănăstirii 
Deduleşti10%. Ca şi tatăl său, loan, Nicolae va ajunge mare dregător, fiind menţionat ca biv vel 
pitar la 12 martie 1758 şi apoi ca mare paharnic în 1774 (între 9 mai şi 9 iulie)'10. 

În urma cercetărilor arheologice efectuate în anii 2000 şi 2001111, încă nefinalizate, a fost 
investigată biserica (la interior şi exterior), iar la aproximativ 80 de metri vest de obiectiv a fost 
descoperită şi sondată arheologic o construcţie civilă, reprezentând un conac boieresc. 

Concluziile cercetării au fost de natură să schimbe radical perspectiva asupra evoluţiei an- 
samblului. Astfel, s-a descoperit că în epoca medievală, pe terasa superioară de pe malul drept 
al Râmnicului, pe un humus de pădure ce avea o mică înclinaţie naturală de la vest la est şi de la 
nord la sud, a fost construită o biserică de curte boierească, de plan drept. Această biserică, pe 
care o numim în continuare biserica |, în absenţa unor complexe arheologice închise nu a putut 
fi datată decât relativ, în relaţie cu biserica actuală. Ea prezintă o compartimentare a spaţiului 
interior cu pridvor, pronaos, naos şi altar absidat iar elevația sa se păstrează pe o înălţime de 20- 
40 cm, fiind alcătuită din casete de cărămizi şi bolovani de râu. Având în vedere că acest locaş 


1% Ibidem, p. 367, nr. 190. 

107 Constantin C. Giurescu, Harta stolnicului Constantin Cantacuzino. O descriere a Munteniei la 1700, în RIR, 
vol. XIII, 1943, fasc. l, p. 20 (în continuare Giurescu, Harta stolnicului). 

1% Joan (lon) Dedulescu (sau Dediulescu) a fost mare comis (oct. 1721-febr. 1723;oct. 1723-ian. 1724), mare stolnic 
(iul. — oct. 1723) şi mare vistier (sept. 1724-dec. 1725). Tot cu acest titlu apare în 20 oct. 1726, dată după care nu mai 
apare menţionat în Sfatul domnesc ( Theodora Rădulescu, Sfatul domnesc şi alți mari dregători ai Țării Româ- 
neşti din secolul al XVIII-lea. Liste cronologice şi cursus honorum, în Revista Arhivelor, anul XLIX (1972), vol. 
XXXIV, nr. 1-4, p. 297, 315, 320-321; în continuare, Rădulescu, Sfatul domnesc). 

109 Lecca, Genealogia, pl. 30. 

110 Rădulescu, Sfatul domnesc, p. 448, 313. 

111 Emil Lupu, Raport de cercetare arheologică - Draghieşti, în CCAR. Campania 2001, Bucureşti, 2002, p.128- 
129. 

a încetat să existe în urma unui incendiu, urmat de o demolare masivă şi că a fost surmontat de 
o altă biserică, datată larg în secolul al XVII-lea (pe care o numim în continuare biserica II), el nu 
poate să aparţină decât secolului al XVI-lea. 

Curtea boierească pe care o deservea se află la aproximativ 80 m vest de biserică şi 
se conservă acum sub formă de ruină, din care se păstrează beciuri şi ziduri cu laturile de 
aproximativ 20x20 m, realizate în aceeaşi tehnică, din casete de cărămizi cu bolovani de râu. Ca 
ipoteză de lucru, credem că această construcţie este contemporană cu biserica |, de plan drept, 
dar a încetat să funcţioneze cu mult mai târziu decât biserica, la începutul secolului al XIX-lea, 
probabil din cauza distrugerilor pricinuite de cutremurul din 26 octombrie 1802. 


IZVORANI (IZVORANU) - mănăstire dispărută, biserică, hramul „Sf. Nicolae” (sat 
Izvoranu, com. Tisău, jud. Buzău). 

Prima menționare documentară a mănăstirii datează din 25 mai 1604, când Radu Şerban 
întăreşte mănăstirii Izvorani şi „părintelui mitropolit Luca” toate moşiile şi satele cumpărate de 
acesta şi dăruite mănăstirii'12. Că Luca din Cipru, episcop de Buzău (1583-1603), apoi mitropolit 
al Ţării Româneşti (1603-1629), este ctitorul mănăstirii aflăm din hrisovul lui Alexandru lliaş, emis 
la 15 iunie 1617, în care se arată că aceasta „aste zidită şi întemeiată din temelie de cinstitul şi 
preacinstitul părinte arhimitropolit"119. 

Informaţii despre ctitor şi epoca în care a fost ridicată mănăstirea apar şi într-un document 
din 12 septembrie 1647, prin care Matei Basarab îi cere lui Jipa din Verneşti să despăgubească 
pe nepoatele lui Prălea din Izvorani, pentru moşia lor de la Izvorani. Domnul arată că moşia 
fusese împresurată de episcopul Luca, atunci când ele „au fost ieşit de aici den teară, încă de în 
zilele lu Mihail voevod, de când (cu) răutăţile, de au fost pribeage în Ţara Ungurească”, perioadă 
în care „au făcut unchiu tău (episcopul Luca, n.n.) mănăstire pre ocina lor de la Izvorani"14. 
Mănăstirea a fost ridicată în timpul domniei lui Mihai Viteazul (1593-1601), fiind gata în anul 
1600, când Nicolae Pătraşco, fiul şi locţiitorul domnului, îi dăruieşte două vaduri de moară pe apa 
Buzăului. În calitate de strănepot al ctitorului, Jipa postelnicul din Verneşti (fiul lui Lorinţ, nepotul 
lui Luca şi al jupânesei Voica din Verneşti) trebuia, conform obiceiului timpului, să răspundă 
pentru datoriile rudei sale răposate. 

După moartea episcopului, urmaşii săi nu şi-au putut îndeplinit obligaţiile ctitoriceşti astfel 
că la începutul domniei lui Matei Basarab, Izvoraniul ajunsese mănăstire domnească, fără să 
Ştim care domn a hotărât această schimbare de statut. La 8 martie 1634, Matei Basarab confirmă 
scutirile mănăstirii arătând că: „după preastavleneia răposatului părintelui vlădicăi Lucăi, rămas- 
au a fi aciastă sf(ântă) mănăstire domnească, ca şi alalte mănăstiri domneşti""15. Cu toată 
această afirmaţie, urmărind evoluţia ulterioară a mănăstirii, am constatat că drepturile ctitoriceşti 
ale rudelor răposatului mitropolit Luca au fost restabilite. 


MENEDIC - mănăstire dispărută, biserică dispărută, hramul „Sf. Nicolae” (sat Răghinari, 
com. Vintilă Vodă, jud. Buzău). 
Fosta mănăstire Menedic, ctitoria lui Vlad Vintilă voievod (1532-1535), a fost amplasată 


112 DIR, B, veacul XVII, vol. |, p. 125-127, nr. 131. 
113 Ibidem, vol. III, p. 150. 

114 Cat, doc. Țării Românești, vol. VI, p. 359, nr. 954. 
115 lonaşcu, M-rea Izvorani, anexa 15, p. 71. 

pe valea Slănicului, pe o culme a dealului Răghinari, deasupra localităţii cu acelaşi nume. În urma 
săpăturilor efectuate de Virgil Drăghiceanu pe locul vechii mănăstiri a fost dezvelită biserica, 
situată în planul central al unei incinte patrulatere, cu turnuri de colţ de plan circular. Biserica 
era de plan triconc, o copie reuşită a bisericii mănăstirii Dealu. În pronaos au fost descoperite 
trei morminte, considerate (fără nici un suport arheologic sau epigrafic), ale voievodului Vlad 
Vintilă, soţiei sale Rada şi fiului lor, Drăghici. În colţul de sud-vest al incintei s-au găsit şi resturile 
unor chilii, precum şi o anfiladă de clădiri, cu pivnițe boltite în leagăn, pe toată latura de nord''6. 
Săpăturile arheologice au fost reluate după aproape 50 de ani", dar rezultatele nu au fost pu- 
blicate deocamdată. 

Ridicarea mănăstirii de la Menedic este consemnată atât în Letopiseţul Cantacuzinesc: 
“Şi după aceia boiarii au rădicat domn pre Vintilă vodă den oraş da la Slatină. Ş-au făcut Vintilă 
vodă sfânta mănăstire den Menedic"1'8, cât şi în cronica lui Radu Popescu: „Şi au domnit ani 3 
pol şi au făcut mănăstirea ot Menedic'119. O versiune a Istoriei Ţării Româneşti, datând de pe 
la începutul secolului al XIX-lea, cuprinde în plus menţiunea că Vintilă vodă a făcut o mănăstire 
„foarte mare şi frumoasă şi cu zâduri de piatră împrejur, pre apa Slănicului, într-un munte ce să 
chiamă Menedic"120. 

Toponimul Menedic este menţionat prima oară într-un document cu datare aproximată 
5 februarie 1522, prin care Radu de la Afumaţi dăruieşte lui Neagu (Braga) şi fraţilor săi, plaiul 
Peceneaga, „pentru că i-am miluit domnia mea pentru slujba pe care au slujit-o domniei mele”. 
Printre hotarele acestuia apare şi Menedic: „(...) şi de la Menedic în sus, până la Cheie şi până la 
Drumul Buzăului şi Podul Brebului şi Claşna şi Breaznul"1?1. Documente ulterioare demonstrează 
că Vlad Vintilă este moştenitorul acestui Neagu, printre proprietăţile moştenite de el numărându- 
se şi Poiana Menedicului. 

Într-un document fără dată (circa 1526-1528 aprilie 4), din vremea lui Radu de la Afumaţi, 
lui Vintilă portar (viitorul domn) şi surorii lui, Sora li se întăresc mai multe proprietăţi (sate, munţi, 
țigani), în urma judecății cu nepoţii lor, fiii lui Pătru'22. Proprietăţile revendicate de fiii lui Pătru 
aparținuseră jupanului Neagu Braga care, cândva în vremea lui Radu cel Mare, hotărâse, în urma 
unui conflict, să dezmoştenească pe fiii lui anume Pătru şi pe Cârstian. Cu acest prilej Vintilă şi 


116 Drăghiceanu, M-rea Vintilă Vodă, p. 167-171. 

117 De către un colectiv format din Radu Florescu (responsabil) şi Alexandru Măciucă (reprezentant pe atunci al Muzeu- 
lui judeţean Buzău). 

118 Letopiseţul Cantacuzinesc, p. 47. 

119 Istoriile domnilor Țării Româneşti de Radu Popescu vornicul. Introducere şi ediţie critică întocmite de Const. 
Grecescu, Bucureşti, 1963, p. 45 (în continuare, Radu Popescu, Istoriile domnilor Țării Românești). 

120 Letopiseţul Cantacuzinesc, p. 47 (manuscrisul O, din grupa II, subgrupa O°, p. LI). Aceste completări, făcute la 
o dată la care mănăstirea ctitorită de Vlad Vintilă, nu mai exista, ne sugerează posibilitatea ca manuscrisul să fi fost 
copiat în eparhia Buzăului, de un cunoscător al locurilor. Tradiţia locală buzoiană a păstrat pentru ctitoria sa numele 
de Vintilă şi nu pe cel domnesc de Vlad, de pe la mijlocul secolului al XVII-lea, mănăstirea începând să fie numită 
„Menedic sau Vintilă vodă”. 

121 DRH, B, vol. II, p. 408, nr. 212. 

122 Avem certitudinea că Vintilă portar este viitorul domn, datorită însemnări făcută (peste rândurile 3-5 din text), de 
Udrişte Năsturel, al doilea logofăt: „Să fie ştiut celor li se cuvine a şti despre aceasta,că toate acesta sate ale mai sus 
zisului Vintilă portar, când a ajuns el domn ţării, s-au sculat rudele lui şi au luat toată partea mănăstirii. Deci, în zilele 
lui Matei Basarab voievod, 24 de boieri au descoperit toată (ocina) pe care primii ctitori au dăruit-o” (DRH, B, vol. III, 
p. 2-3, nr. 1). 

Sora înfăţişează „cărţile” (de la Radu cel Mare, de la Mihnea cel Rău şi de la Neagoe Basarab), 
cu care demonstrează „că s-a lepădat jupan Neagu Braga de fiii săi, de Pătru şi de Cârstian (...) 
şi de seminţia lor ca să nu aibă nici un amestec, nici unul dintre dânşii să nu aibă din acele sate 
şi averi (...)”. Motivul îndepărtării lui Pătru şi Cârstian de la moştenire, întărită cu mare blestem, 
este următorul: cei doi fii au ridicat mâna asupra părintelui lor „şi l-au batjocorit şi l-au smuls de 
barbă”. Acest document ni-l arată aşadar pe Vintilă ca moştenitor al boierului Neagu Braga, fără 
a preciza însă care este gradul de rudenie cu acesta1?3. 

Locul ales de Vlad Vintilă pentru mănăstirea sa a stârnit de-a lungul timpului o serie de 
nedumeriri. Motivul pentru care acest domn, despre care se ştia că era „den oraş de la Slatină” 
sau chiar „judeţul de la Slatină"124, şi-a ridicat ctitoria în munţii Buzăului, pe valea Slănicului a 
apărut greu de explicat'25. Această alegere i-a atras atenţia şi lui Nicolae lorga, care în 1933, fără 
a dezvolta subiectul, observa în treacăt că este curios cum un boier poate fi județul unui oraş 
şi apoi domn şi cum, avându-și obârşia în oraşul oltenesc — Slatina — , devine ctitor în partea 
răsăriteană a ţării. „E curios că acela pe care cronica — poate numai după o simplă tradiţie — îl dă 
ca fost „judeţ de Slatina”, în cealaltă parte a terii — şi a face un Domn nou dintr-un pribeag sau 
dintr-un călugăr e foarte posibil şi obişnuit, dar nu şi dintr-un burghes „jupân”, care până atunci 
ar fi funcţionat ca şef al „pârgarilor” săi ! - , a căutat să-şi veşnicească numele în acest unghi 
înfundat şi sălbatic din părţile răsăritene, unde mai târziu era să-şi lase urme în monumente întăiu 
Radu Paisie, întemeietorul episcopiei de Buzău, şi apoi Doamna Neaga a lui Mihnea Turcul şi 
neamul ei. Poate că, în acel timp când era recentă usurparea lui Mehemed-beiu şi coborârea, 
pentru a sprijini pe Radu -Vodă de la Afumaţi, a lui loan Zapolya, Voevodul Ardealului, Vintilă se 
va fi gândit la o ultimă apărare şi la o retragere peste munţi, în acest cuib aşa de bine întărit. 

Miră iarăşi faptul că numele supt care a rămas, şi oficial, ctitoria nu e acela de Vlad, pe 
care şi-l luase ziditorul, ci vechiul nume de particular al acestuia, Vintilă”126. 

Cercetările ulterioare au permis clarificarea acestor nedumeriri. Astfel, s-a arătat că 
denumirea de judeţ trebuie privită în cazul lui Vintilă, nu în sensul de dregător urban ci de jude 
sau stăpân de sat, ca şi termenul de cneaz, folosit în situaţii analoage“77. În ceea ce priveşte 
localizarea Slatinei, s-a arătat că „avem probabil de-a face cu o traducere cărturărească 


123 În documentele emise, Vlad se declară fiul lui Radu cel Mare (deci nepot al lui Vlad Călugărul), filiaţie necontestată 
de nici un autor contemporan, dar care nu este menţionată în cronicile interne. În nici unul dintre documentele păstrate, 
Vlad Vintilă nu se referă nominal la mama lui. Rămâne deci de lămurit care era, în fapt, relaţia de rudenie între Vintilă 
şi Neagu Braga. Din document reiese, indirect, că îi este fiu, de vreme ce copiii lui Pătru, fiul lui Neagu îi sunt nepoți. 
Atunci putem spune că Vintilă nu poate fi fiul legitim al lui Radu cel Mare ci doar fiu natural. Este posibil ca mama lui să 
fie din neamul Brăgeştilor sau să fie chiar soţia lui Neagu Bragă (ca în cazul lui Neagoe Basarab). Cu toate acestea, 
documentul nu-l numeşte explicit pe Vintilă portar, fiu al lui Braga. Cf. Constantin C. Giurescu, Dinu C. Giurescu (/sto- 
ria românilor, vol. 2, Bucureşti, 1976, p. 206), care spun că este fiul legitim al lui Radu cel Mare, născut de singura lui 
soţie, Doamna Cătălina; din această căsătorie ar mai fi Petru şi Mircea şi fetele: Anca, Boba şi Cârstina iar Vintilă ar fi 
primul dintre copiii legitimi care ajunge domn, urmat de Petru (Radu Paisie) şi Mircea (Ciobanul); înainte de Vintilă însă 
ajung la tron fiii naturali ai lui Radu cel Mare: Radu de la Afumaţi şi Radu Bădica. 

12 Letopiseţul Cantacuzinesc, p. 47; Radu Popescu, Istoriile domnilor Țării Româneşti, p. 45. 

125 Radu Popescu este singurul care scrie că în momentul în care boierii îi cer să ia tronul era judeţ de Slatina. În 
Letopiseţul Cantacuzinesc se spune doar că era din oraş de la Slatină. Această localizare a stârnit o serie de con- 
troverse în istoriografie, de altfel cam singura în ceea ce-l priveşte pe Vlad Vintilă. 

125 lorga, M-rea Vintilă Vodă, p. 179. 

127 Donat, Domeniul domnesc, p. 60. 

a numelui Sărata al unui sat buzoian din stăpânirea lui Vintilă”!28. Într-adevăr, este vorba de 
localitatea medievală Sărata (azi Sărata Monteoru, jud. Buzău). Din documentele emise în urma 
numeroaselor procese desfăşurate în secolul al XVII-lea între egumenii mănăstirii şi urmaşii lui 
Vintilă vodă (ceata Brăgeştilor), ce revendicau mare parte din moştenirea sa, ştim că nucleul 
domeniului boieresc al lui Vintilă Vodă se afla pe valea Slănicului - majoritatea satelor moştenite 
de Vlad Vintilă de la Neagu Braga (şi dăruite apoi mănăstirii sale), se aflau pe această vale'29. 
Mai mult, una din reşedinţele sale ca boier trebuie să fi fost, pe lîngă cea din Sărata (Sărata 
Monteoru) în satul Fureşti (azi Izvorul Duce, lângă Sărata Monteoru), de unde emite două acte 
la 6 septembrie 1534130, când se retrăgea din calea pretendentului Radu (viitorul domn Radu 
Paisie). 

Nepoţii şi strănepoţii lui Vintilă voievod, cei din ramura fiilor dezmoşteniţi de Neagu Bragă 
(Pătru şi Cârstian), vor încerca permanent să anuleze dania domnului către mănăstire dar, 
neavând acte doveditoare, au pierdut în mod constant procesele în Divan. Într-un document 
nedatat (după 30 iunie 1643), boierii trimişi de Matei Basarab să descopere şi să hotărască 
moşiile mănăstirii (din Beceni şi Cocorăşti), relatează că în timpul primei domnii a lui Alexandru 
liaş (sept. 1616-mai 1618), „când a ţinut judeţul (Buzău n.n.) Cârstea vornicul”, ducându-se 
acesta la oaste în Ţara Leşască cu domnul, l-a lăsat ispravnic peste judeţ pe Bragă, care a făcut 
cărţi pe moşiile mănăstirii „cum să n-aibă mănăstirea nimic, c-au fost pustie”131. 

Zidirea mănăstirii trebuie să fi avut loc în timpul scurtei domnii a lui Vlad Vintilă, între 1532- 
1535. După unele opinii, la moartea domnului mănăstirea nefiind gata, lucrările au fost continuate 
de familia soţiei sale, Rada din neamul boierilor din Cislău şi Runceni'%2. Documentar, mănăstirea 
apare menţionată pentru prima oară sub denumirea Benedic'% la 9 mai 1573, când Alexandru 
Mircea întăreşte lui Cârstian postelnic satul Cosainul, în urma unei judecăţi cu egumenul Simeon 
(care pretindea că satul a fost dăruit mănăstirii de Vintilă voievod). Egumenul Simeon a arătat 
că satul Cosainul a fost al lui Radul al lui Mandea. Radul, fiind dator unui turc 70.000 de aspri, 
acesta a vrut să-i ia satul Cosainul „...dar Ventilă voievod, domnia lui a întors mai sus zişii aspri 
acelui turc şi a dat satul Cosainul la sfânta mănăstire numită Benedic”1%. În decursul timpului, 
ansamblul apare sub diferite nume: „sfânta mănăstire numită Benedic” (1573), „mănăstirea lui 
Vintilă voievod de la Menedic” (1643), „schitul Menedicul, ce se numeşte Vintilă Vod(ă)” (1742). 

Mănăstirea a fost închinată de ctitor la mănăstirea Costamonit, apoi de Matei Basarab, 
Episcopiei Buzăului'%5. Condiţiile închinării sunt relatate în hrisovul de întărire a metocurilor 


128 Ibidem, p. 60. 

129 Părți din satele Fureşti, Beceni, Cocorăşti, Câmpulungeni, Cârpeşti (lângă Vadu-Soreşti), parte în moşia Clociți, 
poiana Menedicului, poiana Goicelului, poiana Neculelor, munţii Fureştilor, Munteoru, Vetera, Picioarele Nucetului, Pi- 
cioarele Miclăuşului, Măceşul Mic, Muntele Muşei. 

13 DRH B, vol. III, p. 299-300, nr. 182 şi p. 301-302, nr. 183. 

131 Cat. doc. Țării Românești, vol. V, nr. 1073, p. 455. 

132 Tereza Sinigalia, Arhitectura civilă de zid din Țara Românească în secolele XIV-XVIII, Bucureşti, 2000, p. 148 
(în continuare, Sinigalia, Arhitectura civilă). 

133 Denumirea de Benedic credem că este o greşeală a scriitorul documentului, care a folosit slova M în loc de B şi nu 
dovada că mănăstirea a fost ctitorită în secolul XV, de un călugăr sihastru numit Benedict, cum afirmă lerom. Ioanichie 
Bălan, Vetre de sihăstrie românească, Bucureşti, 1982, p. 115 (în continuare, Bălan, Vetre de sihăstrie); părere 
preluată şi de Norocel, Ctitorii voievodale, p. 181. 

13 DRH, B, vol. VII, p. 175, nr. 133. 

135 Mănăstirea Menedic este enumerată printre mănăstirile închinate, pe care Matei Basarab, la 27 noiembrie 1640, 

Episcopiei din 20 iunie 1742, dat de domnul Mihai Racoviţă: „Şi schitul Menedicul ce să numâşte 
Vintilă Vodă, care iaste făcut din temelie de răposatul Vintilă vodă iar mai pe urmă ajungând la 
stricăciune şi la pustiire l-au închinat răposatul Matei vodă la sfânta Episcopie, cu cartea domnii 
sale'13%6. 

În prima jumătate a secolului al XVIII-lea, mănăstirea se ruinase şi se pustiise. Episcopul 
Misail (primind de la un credincios, o donaţie în bani pentru construirea unei biserici), se hotă- 
răşte să refacă mănăstirea Menedic, proiect care nu a putut fi pus în practică pentru că episcopul 
este luat prizonier de trupele ruse şi moare la Kiev. Episcopul Metodie, urmaşul său în scaun, 
ridică în 1748 o nouă mănăstire, cu numele Vintilă Vodă, în alt loc. Mănăstirea Menedic a fost 
lăsată în părăsire şi a dispărut. 


MODRUZEŞTI - biserică dispărută, hramul necunoscut (sat actual Vadu Soreşti, com. 
Vadu Soreşşti, jud. Buzău). 

Biserica a fost descoperită şi cercetată arheologic exhaustiv în campaniile din anii 1979 
şi 19821%. S-a constatat că din biserică se mai păstra doar fundaţia, alcătuită din bolovani de 
râu şi cărămizi fragmentare înecate în mortar. Pe latura de răsărit a altarului, în fundaţie, s-a 
realizat o casetă din cărămizi, în care a fost descoperită o sticlă cu gâtul înalt, fragmentară şi o 
altă casetă, cu acelaşi conţinut, în zona dintre pronaos şi naos. Planul bisericii, de tip navă, cu 
altarul şi naosul poligonale iar pronaosul decroşat exterior, a fost catalogat ca fiind de un tip foarte 
rar, cu analogii la bisericile din satele Brâncoveni'% şi Cărpinişu-Vâlcea3. În jurul bisericii a fost 
cercetat un cimitir de inhumaţie, a cărui datare a fost făcută larg, în secolele XV-XVI, pe baza 
monezilor descoperite în morminte 1%. 

Identificarea bisericii cu cea a satului medieval dispărut Modruzeşti s-a făcut prin corelarea 
poziţiei sale geografice actuale (satul dispărut Modruzeşti fiind înglobat în satul Vadu Soreşti), cu 
două documente care atestă existenţa în acest sat a unei biserici ctitorită de Stoica (Stoichiţă) 
fost mare postelnic'+1. Biserica este menţionată la 15 decembrie 1579, când Stoica o închină 
Episcopiei Buzăului, împreună cu casele şi ocina din Modruzeşti. 

După părerea noastră, biserica descoperită nu ar putea să fie decât ulterioară cimitirului 
descoperit deoarece (dacă identificarea sa cu biserica ctitorită de Stoica postelnic este corectă), 
există o neconcordanţă cronologică între datarea arheologică a cimitirului (secolele XV-XVI) şi 
atestarea documentară a bisericii (a doua jumătate a secolului al XVI-lea). Credem că datarea 
cimitirului către secolul al XV-lea a fost forţată, prin prezenţa unor emisiuni monetare otomane 


hotărăşte „să fie în pace de călugării străini” (Cat. doc. Țării Româneşti, vol. V, nr. 233, p. 113). 

13 DGANB, Fond. Ep. Bz., ms. 171, f. 279". V. anexa 6. 

137 Drâmbocianu, Vadu-Soreşti, p. 469-478. 

138 A. Pănoiu, Din arhitectura lemnului în România, Bucureşti, 1977, p. 172, n. 220 (în continuare, Pănoiu, Din 
arhitectura lemnului). 

139 Ibidem, p. 128, 129, fig. 1. 

140 Drâmbocianu, Vadu-Soreşti, p. 473. 

141 În primul document, din 15 decembrie 1579, Stoica fost mare postelnic lasă moştenire averile sale „jumătate 
Episcopiei din Buzău şi o jumătate fratelui meu Drăgan. lar biserica şi casele şi ocina din Modruzeşti şi din Crăpeşti, 
oricât se va alege, să fie la sfânta Episcopie” (DIR, B, veacul XVI, vol. IV, p. 437, nr. 437). Dintr-un alt document, datat 
8 septembrie 1586, emis de Mihnea Turcitul, prin care se confirmă dania lui Stoica rezultă că el murise, iar biserica sa 
din Modruzeşti devenise metoh al Episcopiei, care avea obligaţia „să pomenească pe Stoica postelnic şi să pună popă 
la biserica lui din Modruzeşti” (ibidem, vol. V, p. 264, nr. 278). 

de la Baiazid || (1481-1512) şi Selim | (1512-1520), care de fapt au avut o circulaţie lungă, 
până după jumătatea secolului al XVI-lea. Pe de altă parte, o mare parte din morminte au fost 
„tăiate” de fundaţia bisericii, ceea ce denotă că biserica a fost construită peste cimitirul din prima 
jumătate a secolului al XVI-lea, dar a cărui biserică nu a fost descoperită. Analiza planimetrică a 
cimitirului'+2 ne-a dus la constatarea că există două orizonturi de înmormântări: unul cu orientare 
sud-sud-vest —est-nord-est şi altul cu orientare vest — est. Multe dintre mormintele orientate sud- 
sud-vest/est-nord-est sunt „tăiate” de fundaţiile bisericii, dar foarte puţine dintre cele orientate 
vest-est. Fără să negăm identificarea bisericii descoperite la Vadu Soreşti cu biserica atestată 
documentar a satului dispărut Modruzeşti, credem că rămâne o mare necunoscută identificarea 
bisericii care a deservit primul orizont de înmormântări (probabil din prima jumătate a secolului al 
XVI-lea) şi stabilirea datei şi motivului pentru care a încetat funcţionarea bisericii descoperite. 


MOTNĂU - mănăstire dispărută, biserică dispărută, hramul „Sf. Troiță” (sat Nucu, com. 
Bozioru, jud. Buzău). 

Mănăstirea se afla lângă fostul cătun Gornet (înglobat în satul Nucu), cam la 300 m depăr- 
tare de acesta, pe tăpşanul numit până azi, Motnău (locului i se spune acum „La chilii”)'%. 

Prima atestare documentară a mănăstirii este din 18 iulie 1587, când Mihnea Turcitul 
întăreşte mănăstirilor Motnău, Agaton şi loan Bogoslov ocinile din jurul mănăstirilor, din pădurea 
domnească, curățată de călugări cu securile „cu foc şi multă trudă” în vremea lui Pătraşcu voievod 
(1554-1557). La 1588, apare ca al doilea ctitor Dan Danilovici, al doilea vistier, care donează mă- 
năstirii o ocină la Moşeşti. Mănăstirea a fost distrusă împreună cu celelalte schituri din zonă în 
timpul invaziei tătare din 1596, fiind refăcută apoi pe o moşie a sa, Moşeşti (vechea denumire 
a cătunului Cozianii de Sus), fiind cunoscută, după această dată, sub denumirea de schitul sau 
mănăstirea Cozieni. 


PINU‘ - mănăstire dispărută, biserică dispărută, hramul „Naşterea Născătoarei de 
Dumnezeu”, (sat Pinu, com. Brăeşti, jud. Buzău). 

Mănăstirea a fost situată pe una dintre pantele line ale dealului Brăeştilor, lângă un diapir 
de sare, la aproximativ 2 km de satul actual Pinu'%. Prima menționare documentară a mănăstirii 
datează din 29 august 1582, când în hrisovul acordat lui Badea comis de Mihnea al II-lea Turcitul, 
se afirmă că moşul lui Badea: „au dat cu a lui gură sfintei mănăstiri ce se chiamă Pinu şi au 
închinat încă din zilele răposatului Radului vodă” o ocină în Pâcleni'%5. În lipsa altor informaţii, 
este riscant să identificăm pe acest Radu vodă. El poate fi oricare dintre domnii omonimi care 
au domnit între sfârşitul secolului al XV-lea şi prima jumătate a secolului al XVI-lea (Radu cel 
Mare, Radu de la Afumaţi, Radu Paisie). Identificarea cu Radu Paisie (1534-1545), propusă de 
unii autori, rămâne doar o simplă ipoteză. Ceea ce ştim cu siguranţă este că mănăstirea exista 
anterior anului 1582. 

Moştenitorii mănăstirii, Negoiţă şi Mihai postelnici din Sărata, afirmă în 1630 că mănăstirea 


142 Drâmbocianu, Vadu-Soreşti, p. 472, fig. 5. 

143 Ilie Mândricel, Fosta mănăstire Motnău, în Almanah Bisericesc. 2000-2001, nr. 19-20. Editat de Episcopia Buză- 
ului, Buzău, 2001, p. 180 (în continuare, Mândricel, M-rea Motnău). 

144 Stoicescu, Bibliografia, vol. II, p. 482. 

145 Localizarea acesteia am realizat-o în cursul unei periegheze din vara anului 1990. 

1% DIR, B, veacul XVI, vol. V, p. 75, nr. 78. 

ar fi fost ctitorită de strămoşul lor Stanciu vistier, care a şi înzestrat-o cu mai multe ocini şi cu satul 
Brăeşti'+7. Potrivit unui profesor localnic din perioada interbelică, care citează nişte documente 
ale familiei Sărăţeanu, dispărute astăzi, Stanciu vistier din Sărata a avut un singur copil — o fiică 
căsătorită cu Dumitru postelnic din Cepturoaia. Ei ar fi începătorii neamului Sărăţenilor, care apar în 
documente cu acest nume de la sfârşitul secolului al XVII-lea'%. Cercetând documentele publicate 
până în prezent, în secolul al XVI-lea nu apare ca proprietar la Sărata nici un Stanciu vistier. 


RADU POSTELNIC (MĂNĂSTIREA LUI) — mănăstire dispărută, biserică dispărută, hramul 
necunoscut (pe raza com. Pârscov, jud. Buzău). 

În ordine cronologică, este prima mănăstire atestată documentar pe teritoriul judeţului 
Buzău. Se pare că această mănăstire se afla în hotar cu moşia şi satul Pârscov. Singura sa 
menționare documentară este din 13 aprilie 1515, când Neagoe Basarb întăreşte lui Tatul 
vătaf, Voico şi Mătea satele Pârscovul şi Pănătăul: „...ca să le fie Pârscovul tot, de la Gura Văii 
Purcarului până la mănăstirea lui Radul postelnicul. Şi iarăşi să le fie Pănătăul până unde se 
împreună cu hotarul Târcovului"!*9. Din păcate, în acest stadiu al cercetării, Radu postelnicul nu 
poate fi identificat. Formularea din hrisovul de întărire indică pe Radu postelnic ca proprietar şi 
ctitor al mănăstirii. 


RÂMNICU SĂRAT - GRECILOR - mănăstire desfiinţată, biserică dispărută, hramul „Sf. 
Gheorghe” (municipiu Râmnicu Sărat, Str. Primăverii, nr. 4). 

Înainte de ansamblul ridicat în timpul domniei lui Constantin Brîncoveanu în anii 1691-1697, 
existent şi astăzi, în acest perimetru a funcţionat „mănăstirea grecilor”, atestată documentar la 13 
decembrie 1593, având o biserică de lemn cu hramul „Sf. Gheorghe”15?. Aşa cum se arată şi în 
pisania din 1697, biserica brâncovenească a fost ridicată „(...) den temelie în locul acesta, unde 
mai nainte o mică biserică de lemn era şi închinată acelui Sf. Munte Sinai”. În lipsa informaţiilor 
documentare, nu ştim cine a fost ctitorul acestei mănăstiri, în ce an şi cine a închinat-o mănăstirii 
de la Muntele Sinai. 

În urma cercetărilor arheologice desfăşurate în spaţiul fostei mănăstiri'5 a fost descoperită 
o necropolă de inhumaţie, datată în a doua jumătate a secolului al XVI-lea, care a fost imediat su- 
prapusă de o incintă de plan patrulater, cu un masiv turn de poartă pe latura de nord. Necropola 
de inhumaţie, datată strâns, cu ajutorul monezilor descoperite ca inventar funerar, între anii 1555 
şi 1580, a gravitat în jurul bisericii din lemn, din care au fost surprinse (în cursul campaniei anului 


147 Aşa cum rezultă din hrisovul emis de Radu Leon la 10 <noiembrie-decembrie> 1630, prin care se întăreşte 
moşnenilor Brăeşti satul Brăeşti, în urma judecății cu Negoiţă şi Mihai postelnici din Sărata. Aceştia arătau că satul 
fusese închinat mănăstirii Pinu de: „de strămoşul lor, Stanciu vistier, ctitorul mănăstirii Pinu” (DRH, B, vol. XXIII, p. 
290, nr. 174). 

148 |, Neamu, O mănăstire dispărută: Pinul - Mare, în Îngerul, anul V (1933), nr. 2, p. 14-15; nr. 3-4, p. 14 (în conti- 
nuare, Neamu, M-rea Pinul-Mare). Afirmațiile autorului se întemeiază pe studierea documentelor familiei Sărăţeanu 
şi pe declaraţiilor verbale ale lui Constantin Sărăţeanu. 

14 DRH, B, vol. II, p. 271, nr. 135. 

150 Mircea, Cat. doc. de la Arhivele Statului, doc. 1514. 

151 Responsabil ştiinţific Emil Lupu. Rapoartele arheologice se află în arhiva DMI iar rezumat în Raport Rm. Sărat, 
în CCAR, Campania 1994, Bucureşti, 1995, p. 194-195. V. şi idem, Date arheologice privind Mănăstirea „Ador- 
mirea Maicii Domnului” din Râmnicu Sărat, județul Buzău (secolele XVI-XIX), în Mousaios, vol. IV, partea |, 
1994, p. 269-309. 

1998) urmele soclului din bolovani de râu şi două grinzi din lemn în zona centrală a naosului 
actualei biserici. 

Această biserică, intrată şi în tradiţia locală, a fost preluată de o incintă de zid ridicată la 
o dată încă neprecizată, datată larg, doar pe baza monezilor descoperite — emisiuni ale regelui 
Poloniei, Sigismund al III-lea (1585-1632). Descoperirea, în cursul campaniei anului 1999, unui 
zid realizat în tehnica panourilor din cărămizi şi bolovani de râu, pe care călca latura de nord 
a incintei actuale, a determinat presupunerea că, anterior incintei de zid actuale, a mai existat 
o construcţie (incintă?), suprapusă de anfilada nordică de chilii, ce se poate data la sfârşitul 
secolului al XVI-lea. 

Incinta de zid ar fi putut face parte din programul de apărare a graniţei de est a Ţării 
Româneşti, din vremea lui Mihai Viteazul, care a înfiinţat şi o bănie a Buzăului, cu rol preponde- 
rent militar. Nu ştim din ce motive această mănăstire a atras atenţia lui Mihai Cantacuzino şi 
a lui Constantin Brâncoveanu. Încă din 1669-1670, Mihai Cantacuzino dăruia mănăstirii trei 
pogoane şi jumătate de vie în Dealul Jidenilor. În cursul anului 1682, Vasile sin Mănăilă dădea 
„a mâna părintelui igumen Paisie de la mănăstirea ot Râmnic” o ocină la Bărăşti'52, preotul 
Dediu şi călugărul Pahomie dăruiau la „biserica grecilor din târgul Râmnic, ce are hramul Sf. 
Gheorghe” toată moşia lor din Bărăşti'5, iar tânărul spătar Constantin Brâncoveanu îi dona patru 
pogoane de vie la Jideni'%. În anul 1684, Mihai Cantacuzino dăruia şi el vii la Bărăşti şi o moşie 
la Spoişori'%5. Prin aceste danii, cei doi boieri obțineau calitatea de ctitori mici. 

La 20 iunie 1689, Mihalcea, fiul lui Radul căpitan din Cocorăşti şi cumnatul său, Chiriţă 
iuzbaş închină mănăstirii din Râmnicu Sărat schitul din Fundul Cocorăştilor, ridicat de părinţii lor. 
Închinarea este întărită la 13 iunie 1690 de Constantin Brâncoveanu“. 

Între anii 1691-1697, Mihai Cantacuzino şi Constantin Brâncoveanu procedează la o 
refacere capitală a mănăstirii. Biserica de lemn este înlocuită de actuala biserică, cu hramul „Ador- 
mirea Maicii Domnului”. Peste latura vestică a incintei anterioare se ridică o casă domnească cu 
pivnițe şi un parter înălţat. La colțurile incintei şi pe mijlocul laturilor se zidesc turnuri de apărare. 
În faţa anfiladei sudice de chilii se construieşte un pridvor, iar pridvorul din faţa corpului nordic de 
chilii este demolat; este modificată compartimentarea chiliilor şi este ridicat un nou pridvor. 


RÂMNICU SĂRAT - PIATRA - biserică dispărută, hramul „Sf. Cuvioasă Paraschiva” 
(municipiu Râmnicu Sărat. 

Putin cunoscută şi practic nevalorificată de literatura istorică'%, biserica „Sf. Paraschiva” 
din Râmnicu Sărat, supranumită „Piatra” din cauza materialului de construcţie folosit la edificare, 
a fost singura ctitorie a lui Ştefan cel Mare din Ţara Românească şi probabil prima biserică 
orăşenească pe care acesta a ridicat-o. Că această biserică a fost ctitorită de Ştefan cel Mare o 
152 DGANB, Fond. M-rea Rm. Sărat, Pach. 11/33. 

15 Ipidem, Pach. XIX/15. 

154 Ibidem, Pach. 1/37 

155 Ibidem, Pach. II/41. 

156 T, G. Bulat, O ctitorie brâncovenească închinată sfântului munte Sinai (Râmnicu-Sărat, 1700), în GB, anul 
XXII (1963), nr. 11-12, p. 1047. 

157 Despre această biserică s-au scris până acum doar puține studii: lorga, La un vechi vad de vrăşmăşie între 
români, Vălenii de Munte, 1900, Al. Lapedatu, O biserică a lui Ştefan cel Mare în Țara Românească, în BCMI, 
anul III (1910) p. 107-109, H. Constantinescu, O ctitorie a lui Ştefan cel Mare în Țara Românească, în GB, anul 
XXIV (1965), nr. 7-8, p. 684-690 şi Norocel, Ctitorii voievodale, p. 90-102. 

arată explicit pisania din anul 1703158, dar data şi contextul în care a putut fi realizată o astfel de 
construcţie, pe teritoriul altui stat medieval, nu pot fi decât aproximate. 

Pornindu-se de la obiceiul evlaviosului domn de a ridica o biserică în semn de mulţumire 
pentru o bătălie victorioasă, se consideră că singurele evenimente militare care ar fi putut 
determina acest gest ar fi bătălia de la „Cursul Apei” din 1473, cu Radu cel Frumos sau cea de la 
Râmnicu Sărat din 1481, cu Basarab cel Tânăr (Ţepeluş). 

După unii autori, biserica a fost ridicată în amintirea bătăliei de la „Cursul Apei”, dar nu în 
jurul anului 1473, ci mult mai târziu, „mult chiar în urmă după domnia rivală a lui Vlad Călugărul 
(1496), în timpul stăpânirii de bună vecinătate a lui Radu cel Mare"'%. După părerea noastră, 
ridicarea bisericii a fost urmarea bătăliei din 8 iulie 1481, prin care se urmărea impunerea ca 
domn a pretendentului Mircea (considerat fiu nelegitim al lui Vlad Ţepeş), desfăşurată în oraş 
sau în apropierea acestuia'6. Construirea bisericii s-a făcut, foarte probabil, în timpul efemerei 
domnii a lui Mircea sau poate după ce a fost ocupată cetatea Crăciuna de pe Siret, această 
cucerire fiind dovada că, chiar şi pentru o scurtă perioadă, teritoriul muntenesc din jurul cetăţii, în 
care putea să se afle şi Râmnicul, a intrat în componenţa Ţării Moldovei. 

În vremea lui Pătraşco cel Bun (1554-1557), biserica devenise domnească, fiind refăcută 
în secolul următor de Matei Basarab. Potrivit unui act de danie din 23 decembrie 1753, emis de 
Constantin Mihai Cehan Racoviţă, biserica a fost „zidită din temelie” de Matei Basarab, care a 
acordat preoţilor slujitori scutire de toate dăjdiile pentru ca ei: „să aibă a purta grija sfintei bes&rici 
cu untdelemnu, cu făclii şi să-şi dreagă cele ce să vor strica împrejur”1®1. În anul 1703, lăcaşul a 
fost reparat prin contribuţia comună a orăşenilor şi a căpitanului Dumitraşco Bagdat din Râmnicu 
Sărat. Pe la mijlocul secolului al XVIII-lea, biserica ajunsese „a să dăzvăli şi a să dărăpâna” 
astfel încât domnul Constantin Cehan Racoviţă, la cererea episcopului Antim, îi dăruieşte 60 de 
taleri anual, din care Episcopia urma să asigure întreţinerea şi reparaţiile necesare. Totodată se 
înnoiesc scutirile preoţilor: „şi pentru paza sfintelor slujbe, fiindcă nu are enorie ca alte beserici, 
de unde să să poată chivernisi preoţii i-am iertat să fie nedajnici precum au fost şi mai nainte 
(...)'162. La 28 aprilie 1775, Alexandru Ipsilanti arată că biserica: „aste făcută din temelie de 
158 Această sfântă şi dumnezeiască bisearică a căruia iaste hramul sfânta prapa domni Parascheva, fost-au făcută de 
Ştefan Vodă cel Bun den Moldova. Şi trecând mulţi ani s-au stricat şi în zilele lui lo Constantin Basarab Brâncoveanu 
voevodă s-au îndemnat vecinătatea şi-au făcut slon, căci n-au fost, fiind ispravnic Dumitraşco căpitan Bagdad vel agă 
şi el cu cheltuiala sa s-au îndemnat de o au învelit şi i-au făcut stâlpii uşilor şi o au pardosit pentru a tuturor veşnică 
pomenire. Septembrie, leat 7212” (apud H. Constantinescu, op. cit., p. 685). La N. Jantea (Ctitoriile brâncovenești 
din oraşul Rm.Sărat, în Îngerul, anul IX (1937), nr. 10-11, p. 614-615), pisania este puţin diferită: „...şi trecând ani 
mulţi s-au stricat şi în zilele lui lo Constandin B(asarab) B(râncoveanu) voevod s-au îndemnat vecinătatea şi-au ajutat 
cine cu ce s-au îndurat şi au refăcut den ferestri în sus şi s-au şi făcut slon, căci n-au fost, fiind ispravnic Dumitraşco 
cap(itan) Bag(dat) v(el) agă şi el cu a sa cheltuială s-au îndemnat de o au învelit şi i-au făcut şi stâlpii uşilor şi o au şi 
pardosit pentru a tuturor veşnică pomenire. Sept(embrie), leat 7212”. 

159 Ibidem, p. 686. 

160 „Războiul de la Râmnic, când s-au bătut Ştefan vodă cu Ţăpăluşi vodă, vă leatul 6989 [1481] iulie 8. Fu războiu 
în Ţara Muntenească, de s-au bătut Ţăpăluşi vodă cu Ştefan vodă la Râmnicu şi au biruitu Ştefan vodă cu mila lui 
Dumnezeu şi cu ruga Preacistii şi a tuturor sfinţilor şi cu ajutorul sfîntului şi marelui mucenic al lui Hristos, Procopie, 
fură biruiţi muntenii şi mulţime de înşi fără număr au perit şi toate steagurile lor au luatu şi mulţi boieri au picat”. (Grigore 
Ureche, Letopiseţul Țării Moldovei. Ediţie îngrijită de P. P. Panaitescu. Repere istorico-literare alcătuite de Mircea 
Scarlat, Bucureşti, 1987, p. 49). 

161 DGANB, Fond. Ep. Bz., ms. 173, f. 384". V. anexa 7. 

16 DGANB, Fond. Ep. Bz., ms. 173, f. 384. V. anexa 8. 

domnia sa răp(osatul) Ştefan vodă cel Vechiu, unchiul răp(osatului) Bogdan vodă, care după 
vremi stricându-se s-au fost înnoit de domnia sa răp(osatul) Costandin Ţehan voievod”. În urma 
jalbei preoţilor: „(...) cum că din pricina acestii întâmplătoare răzmiriţe au rămas besêrica la mare 
stricăciune, încât nici sfintele taine nu-şi poate a-şi lucra”, domnul le dă dreptul de a ţinea patru 
„iude”, oameni străini: „ca să fie atât pentru meremetul ce va fi să se facă la besêrică, la chilii şi 
la curte cât şi pentru alte posliuşănii cear trebui sfintei besârici”165. 

Singurele surse relative la arhitectura acestei biserici, demolată în anul 1898, datează 
de la sfârşitul secolului al XIX-lea: o fotografie realizată chiar înainte de demolare şi un tablou 
de epocă, ce o înfăţişează cu o turlă pe pridvorul adăugat de Constantin Brâncoveanu în 
1703. Potrivit acestora, biserica (ridicată de Matei Basarab) avusese un plan drept şi un altar 
semicircular, planul fiind modificat ulterior prin construirea a două abside laterale, adăugate 
probabil la refacerea din 1703 (din timpul lui Constantin Brâncoveanul) sau din 1754-1756 (din 
timpul lui Constantin Cehan Racoviţă). 

Din păcate, în anul 1898, Grigore Tocilescu şi arhitectul N. Gabrielescu au hotărât că 
această biserică trebuie dărâmată, în pofida vehementelor proteste din presa vremii. Pe acelaşi 
loc s-a construit în anul 1907 actuala biserică. 


RUNCU - schit dispărut, biserică, hramul „Naşterea Sf. loan” (fost pe raza localităţii Buda- 
Crăciuneşti, com. Cislău, jud. Buzău). 

O mănăstire cu viaţă efemeră, nereperată încă pe teren, care făcea parte din şirul ctitoriilor 
cetei de neam boiereşti din care făcea parte şi Vlaicu clucer, tatăl doamnei Neaga este pentru 
prima dată menţionată în diata lui Vlaicu, întocmită înainte de 27 mai 1586. Vlaicu lasă cele mai 
multe dintre proprietăţile sale mănăstirii Aninoasa, iar „la altă mănăstire, ce să numeşte Runcu, 
unde iaste hramul Naşterea lui loan, am dat doao sălaşă de ţigani'16%, gest pe care nu l-ar fi 
făcut dacă interesele familiei nu ar fi fost legate de această mănăstire. La 27 mai 1586, Mihnea 
vodă (Turcitul) întăreşte „sfintei mănăstiri Runcu, două sălaşe de aţigani, anume Gugotă cu fiii 
săi şi Stoica cu fiii săi, pentru că a dăruit boierul domniei mele Vlaicu clucer sfânta mănăstire cu 
aceste mai sus zise sălaşe de aţigani, ca să-i fie lui veşnică pomenire”'65. La fel ca şi tatăl său, 
atunci când îşi face diata, la 12 septembrie 1614168, doamna Neaga, lasă şi ea la „mănăstirea 
călugăriţelor” doi cai şi două vaci. Donaţia aceasta minoră însoţeşte o donaţie mai mare făcută 
mănăstirii Aninoasa, despre care ştim că era mănăstire de călugări. Credem că „mănăstirea 
călugăriţelor” nu poate fi alta decât mănăstirea Runcu. După această dată, mănăstirea nu mai 
este pomenită niciodată, însă ea nu a putut dispare fără a lăsa urme materiale şi toponimice 
ale prezenţei sale. În lipsa unor săpături exhaustive şi ca urmare a rezultatelor negative ale 
perieghezelor pe care le-am efectuat în zonă, pentru a identifica locaţia acesteia am recurs la 
elementele toponimice şi la tradiţia locală. 

În zonă, toponimul Runcu îl regăsim în bazinetul Buda-Crăciuneşti, desemnând o culme 
de deal împădurită, cu o creastă ce este denumită Colţii Runcului. La poalele dealului respectiv se 
află cătunul Schitu Crăciuneşti, aflat acum în componenţa satului Buda-Crăciuneşti. În apropierea 
zonei pomenite, se mai află o pădure Runceni (sau Rumceani, în documentele de secol XVI) şi 


163 Ibidem, f. 384-385”. 

1% DIR, B, veacul XVI, vol. V, p. 238, nr. 252. 
165 Ibidem, p. 239, nr. 253. 

16 DIR, B, veacul XVII, vol. II, p. 324, nr. 287. 

o moşie Runceni, pe care se află siliştea unui sat dispărut în secolul al XVIII-lea, foste proprietăţi 
ale familiei lui Vlaicu clucer şi ale doamnei Neaga. 

Potrivit tradiţiei locale, actualul cătun Schitu Crăciuneşti s-ar fi format în jurul schitului 
cu acelaşi nume, care la sfârşitul secolului al XIX-lea era în ruină'%. Pe locul său, în perioada 
interbelică, s-a ridicat o capelă cu pereţi din paiantă, în jurul acesteia funcţionând şi un cimitir. 
Existenţa unui schit Crăciuneşti nu este confirmată de nici un document de epocă, aşa că opinăm 
că această denumire desemnează de fapt mănăstirea Runcu. Aşadar aceasta era situată în vatra 
cătunului Schitu Crăciuneşti. 


SFÂNTUL GHEORGHE - schit dispărut, biserică, hramurile „Sf. Gheorghe” şi „Buna 
Vestire” (sat Nucu, com. Bozioru, jud. Buzău). 

Majoritatea autorilor cred că Mihai Viteazul este cel care, în timpul zbuciumatei sale 
domnii, a ctitorit în preajma mănăstirilor rupestre de la Nucu-Aluniş un schit cu o bisericuţă din 
lemn. Această atribuire a propus-o pentru prima dată Alexandru Odobescu, care, cu ocazia 
cercetărilor efectuate la ansamblurile rupestre, a transcris pomelnicul zugrăvit la proscomidiarul 
bisericii schitului (refăcută în 1844), atribuire preluată apoi şi de Basil lorgulescu'68. În pomelnic, 
pe primul loc era trecut numele Mihnea cu leatul 7104 (1595-1596), dar cum data nu corespundea 
cu domnia lui Mihnea al II-lea (Turcitul), s-a considerat că numele domnului a fost copiat greşit, 
scriindu-se Mihnea în loc de Mihai. Cu toate că pisania din 1844 pomenea un hrisov de la leat 7095 
(1586-1587), prin care Mihnea Vodă înzestrase pentru prima oară schitul cu moşie, toţi autorii 
ulteriori au continuat să afirme că „Sfântul Gheorghe” este o ctitorie a lui Mihai Viteazul'69. 

Hrisovul menţionat în pisanie, astăzi dispărut, ar putea fi pus în legătură cu cel din 18 
iulie 1587, prin care Mihnea Turcitul dăruia celor trei mănăstiri Motnău, Agaton şi loan Bogoslav 
ocina din jurul mănăstirilor, care a fost ocină domnească, pădure pe care au curăţat-o călugării 
„Cu securile şi cu foc şi cu multă trudă”. Totodată cele trei mănăstiri se înfrăţeau pe acea ocină 
din care urmau „să se hrănească frăţeşte"170. 

Din punctul nostru de vedere, faptul că Mihnea Turcitul a fost pomenit primul în pomelnic 


1% Marele dicționar geografic al Românei, vol. II, p. 750-751. 

168 „Acest dumnezeiesc locaş s-a ridicat din nou din temelie în locul unde a fost altă biserică tot de lemn, mică şi 
foarte veche, cu hramul Sfântului şi marelui mucenic Gheorghe şi unde s-a găsit şi un pomelnic zugrăvit şi scris pe o 
icoană de lemn, care se păstrează şi până acum, cu leat 7104 (1595-1596) al răposatului întru fericire Mihnea Vodă, 
cel ce dintâi a hărăzit această moşie a schitului cu semn de jur împrejur, precum se cuprinde în hrisovul Măriei Sale 
cu leat 7095 (1587). Mai adăugându-se la aceasta şi hramul Bunei Vestiri a Prea Sfintei de Dumnezeu Născătoare 
şi blagoslovenia Prea Sfinţiei Sale Constantie Episcop Buzău, a fi pentru viaţa monahicească de obşte început de 
răposatul stareţ Macarie ieromonah şi ridicată prin răposatul Macarie cu Grigore ieromonahul. lar la anul 1825, cu bună 
chibzuire şi blagoslovenia Prea Sfinţiei Sale D.D. Chesarie episcop Buzău, s-au aşezat maici călugărițe, mutând pe 
părinţii monahi de aci la schiturile Fundătura şi Găvanele, mai lăţindu-se biserica, făcându-i-se şi balcon şi zugrăvindu- 
se cu toată a Prea Sfinţiei Sale cheltuială, 1844, octombrie 13” (apud Iorgulescu, Dict. al jud. Bz., p. 451-452). 

169 Fijitti, Bis. şi ctitori, p. 12-19; Bulat, Titularii Ep. Bz. din sec. XVI-XVII, p. 769-772; Chihaia, Etapa Neagoe 
Basarab, p. 238-251; Cocora, Episcopia Buzăului, p. 78; Drăguţ, Tradițiile ctitoriceşti, p. 160; Stoica, Stoicescu, 
Aşezăminte monahale, p. 272; Norocel, Ctitorii voievodale, p. 195-212; llie Mânaricel, Sf. Gheorghe-fosta ctito- 
rie a lui Mihai Viteazul, în Mousaios, vol. VI, Buzău, 2001, p. 127-145. Anterior, unul dintre autorii citați, considera că 
schitul ar aparţine celei de-a doua jumătăţi a secolului al XVI-lea (Stoicescu, Bibliografia, vol. Il, p. 577), luând ca dată 
sigură de ctitorire anul 1587 ! (ibidem, p. 613, n. 52). 

170 DIR, B, veacul XVI, p. 316, nr. 330. 

nu este o greşeală, pentru că el este cel care înzestrează toate schiturile din zonă cu o mare 
moşie domnească, pe care a funcţionat şi schitul Sfântul Gheorghe. În cuprinsul pisaniei din 
1844, care reproducea informaţii mai vechi, se face specificarea că acest domn este „cel ce 
dintâi a hărăzit această moşie a schitului cu semn de jur împrejur”, exprimare din care am putea 
înţelege că dania domnească din 1587 s-a făcut în preajma momentul construirii ansamblului 
monahal. De aceea, suntem de părere că, în conformitate cu această pisanie, ctitor al bisericii nu 
este Mihai Viteazul (al cărui interes pentru această zonă s-a concretizat prin dăruirea mai multor 
sate Episcopiei Buzăului, în 1597 şi 1598), ci Mihnea al II-lea Turcitul, care avea importante 
legături cu zona, prin intermediul familiei soţiei sale, Doamna Neaga şi ţiitoarei sale, Vişa. 
Bisericuța de lemn din etapa de secol XVI s-a ruinat probabil în cursul secolului al XVIII- 
lea. În vremea episcopului Costantie Filitti (29 octombrie 1793-27 iulie 1819), ieromonahii Macarie 
şi Grigorie au construit o nouă biserică, adăugându-se vechiului hram şi hramul „Buna Vestire”. 


TISĂU - mănăstire dispărută, biserică dispărută, hramul „Adormirea Maicii Domnului” 
(sat-com. Tisău, jud. Buzău). 

Mănăstirea a fost descoperită de Virgil Drăghiceanu în anul 1931 sub o movilă de pământ, 
cu ocazia amplelor săpături efectuate în zonă'”1. Concentrat numai asupra dezvelirii bisericii (cu 
privire la metodele de săpătură practicate, nu credem că mai este necesar să facem comentarii), 
acesta nu a surprins prezenţa unor construcţii anexe. 

Biserica, realizată după părerea lui Virgil Drăghiceanu numai din piatră de munte (până 
la nivelul păstrat atunci probabil, pentru că pe amplasamentul ei, în perieghezele efectuate, am 
descoperit foarte multe cărămizi de epocă, provenind probabil din sistemele de boltire), era de 
plan drept, cu altar absidat interior şi decagonal la exterior, cu zid de compartimentare între 
naos şi pronaos, iar pronaosul închis. În colţul de sud-vest al pronaosului a fost descoperit 
un mormânt în groapă simplă, având ca inventar un cercel (în formă de lacăt), un inel sigilar 
şi vreo 20 de nasturi de argint. Numele inscripţionat pe inel dovedea că mormântul aparţinea 
unui bărbat. Prezenţa cercelului a dus la datarea mormântului în a doua jumătate a secolului 
al XVI-lea, considerîndu-se că boierul purta, după moda timpului, un cercel, la fel „ca şi Petru 
Cercel"172. Studiind cu atenţie fotografia inelului (neavând acces la piesa originală), am constatat 
că numele personajului trebuie citit corect „Stoica”, nu „Stoian”, aşa cum a fost publicat de Virgil 
Drăghiceanu'75. 

Deoarece săpăturile efectuate nu au urmărit şi nici nu au rezolvat datarea şi cronologia 
ansamblului, am apelat la documentele de epocă. Mănăstirea Tisău este menţionată documentar 
pentru prima dată la 5 septembrie 1568, când i se întăresc mai multe sate şi părţi de sate din 
zonă, dăruite de Ivănuş vornic şi soţia sa Stanca'7%. Mănăstirea era o ctitorie mai veche a familiei 
Stancăi, probabil de la sfârşitul secolului al XV-lea sau de la începutul secolului al XVI-lea, aşa 
cum rezultă dintr-un document din 25 aprilie 1593. La această dată, Stanca şi soţul ei Ivănuş 
vornic erau decedați şi, neavând copii, întreaga lor avere fusese moştenită de nepoata de soră 
a Stancăi, Neaga, soţia lui Mitrea din Hotărani, mare vornic. Înnoind daniile făcute de mătuşa sa 
Stanca mai multor ctitorii ale familiei, Neaga Mitroaia arată că mănăstirea de la Tisău era făcută 


171 Drăghiceanu, Săpăturile, p. 169-170 şi 175. 
172 Ibidem, p. 170. 

173 Ibidem, p. 175, fig. 36. 

174 DRH, B, vol. VI, p. 126-128, nr. 102. 

de bunicii lor'75. 

Neaga Mitroaia era sora lui Vlaicu clucer, tatăl doamnei Neaga, soţia lui Mihnea al Il- 
lea Turcitul''6. Părinţii lor, aşa cum rezultă din corelarea informaţiilor cuprinse în mai multe 
documente, erau Oprea spătar'77 sau Oprea vornic'7 şi Neaga. În stadiul actual al cercetării, nu 
ştim dacă mănăstirea Tisău a fost ctitoria neamului boieresc din care se trăgea Oprea (bunicul 
patern al Neagăi Mitroaia) sau a boierilor din Runceni şi Cislău, din care se trăgea Neaga (bunica 
maternă a Neagăi Mitroaia). 

Fiind moştenitori ai primilor ctitori şi principali donatori, Stana şi Ivănuş vornic au calitatea 
de ctitori mari ai mănăstirii. Această calitate este transmisă de Stana, nepoatei sale Neaga 
Mitroaia, deoarece: „neavând copii, a venit singură înaintea răposatului părinte al domniei mele 
Alexandru voevod (1568-1574, 1574-1577, n.n.), de a dat şi a aşezat de bunăvoia ei ... pe cinstitul 
dregător al domniei mele Mitrea mare vornic şi pe jupaniţa lui, Neaga, nepoată de soră a jupaniţei 
Stanca"!79. Aşa se explică închinarea la Episcopia Buzăului, făcută de Mitrea din Hotărani şi 
Neaga, a mănăstirii „de moştenire zidită şi făcută de bunicii jupaniţei Neaga vorniceasa”180 
Închinarea este amintită într-un document din 13 mai 1643, prin care Matei Basarab porunceşte 
megiaşilor să caute moşiile pe care Ivăniş vornic şi jupâneasa lui le-au dăruit mănăstirii Tisău'9. 
Documentul reprezintă şi ultima menționare a mănăstirii. Probabil, la fel ca alte metohuri ale 
Episcopiei, Tisăul va dispare în cursul secolului al XVIII-lea. La sfârşitul secolului al XIX-lea, Basil 
lorgulescu înregistra tradiţia locală că pe acel loc ar fi ruinele unui palat al doamnei Neaga1®?. 


URSOAIA (ŢIGĂNEŞTI) - biserică, hramul „Sf. Împărați” (sat Ursoaia, fost Țigănești, com. 
Vipereşti, jud. Buzău). 

Satul este aşezat la confluenţa râului Buzău cu pârâul Ursoaia, pe partea stângă a 
acestuia, fiind întins pe mai multe terase, situate la altitudinile de 200-250 m., la poalele Dealului 
Ciutul. Prima atestare documentară a localităţii este din 29 mai 1545, când Mircea Ciobanul 
judecă pricina dintre „Vlaicu vistierul şi cu fiii săi şi jupan Bratul şi cu fratele său Vlaicu şi cu fiii 
lor” şi Mihnea pârcălab, împreună cu fraţii săi, Radu şi Vlad pentru o ocină în Ţigăneşti'8%5. Este 
pomenită o judecată mai veche, când „Frăcea, tatăl lui Mihnea el a lepădat 500 de aspri în silă 
şi fără drepate...au jurat înaintea lui Vintilă voievod” (Vlad Vintilă, 1532-1535, n.n.). Pe baza 
documentului, putem afirma că satul Țigănești (Ursoaia) exista cel puţin de la începutul secolului 
al XVI-lea. Judecata de acum este câştigată de Vlaicu vistier (fratele doamnei Rada, soţia lui Vlad 
Vintilă) şi ceata sa boierească, din care face parte şi Vlaicu clucer (tatăl viitoarei doamne Neaga 
a lui Mihnea Turcitul). 

Şirul judecăților pentru jumătatea de ocină din Țigănești dintre Frăcea, tatăl lui Mihnea 
pârcălab (cu siguranţă din familia Pătârlăgeanu-Cândescu) şi Radu şi Vlad, începute în faţa lui 


175 DIR, B, veacul XVI, vol. VI, p. 69, nr. 80. 

176 Emil Lupu, Din nou despre neamul Doamnei Neaga, soția lui Mihnea Turcitul, ms. 
177 Menţionat astfel la 7 aprilie 1518 (DRH B, vol. II, p. 325, nr. 168). 

178 Menţionat astfel la 12 septembrie 1523 (Ibidem, p. 420, nr. 219). 

179 DIR, B, veacul XVI, vol. V, p. 228-229, nr. 241. 

180 Ibidem, vol. VI, p. 69, nr. 80. 

181 Cat. doc. Țării Românești, vol. V, nr. 1018, p. 433 şi nr. 1141, p. 480. 

182 Iorgulescu, Dict. al jud. Bz., p. 157. 

183 DRH, B, vol. IV, p. 217, nr. 178. 

Vlad Vintilă, continuate apoi în vremea lui Radu Paisie18% şi a lui Pătraşcu cel Bun, se încheie în 
jurul anilor 1575-1576. Din documentul din 28 iulie 1555, emis de Pătraşcu cel Bun, aflăm că de 
fapt satul Țigănești fusese cumpărat de la un Stoica Auşun. De asemenea, că: „Fârcea, tatăl lui 
Mihnea, a lepădat 500 de aspri tatălui lui Vlaicu cu sila şi fără dreptate. Şi a jurat Vlaicu înaintea 
lui Vintilă voievod cu 12 boieri, aşa cum este mai sus spus. lar domnia mea, întru aceasta, am 
dat lui Mihnea pârcălab 24 de boieri peste legea lui Vlaicu. lar Mihnea a pârât că Vlaicu n-a jurat 
înaintea lui Vlad voievod, ci i-a luat cu sila pentru că i-a fost cumnat'185. 

Chemările succesive la judecată au fost făcute de către Fârcea, de fiii acestuia, apoi de 
ceata lui Milea, Finta şi Cârstian, la 9 ianuarie 1569 (probabil că aceştia revendicau un alt trup de 
sat decât cel aflat în disputa cu familia Pătârlăgeanu-Cândescu)'%6 şi mai târziu de către ginerii 
lui Mihnea pârcălab, Neagoe vătaf, căsătorit cu Caplea şi Bolog lanăş, căsătorit cu Stana'%. 
Cu ocazia judecății din 9 ianuarie 1569, este menţionată proba cu martori, efectuată de trimisul 
domnului, Dragomir postelnic din Făureşti, care „a adunat oameni buni şi bătrâni şi din sus şi 
din jos, 150 de megiaşi şi 12 popi, de le-a cercetat rândul, după dreptate şi după lege. Şi i-au 
jurat lui Dragomir postelnic mai sus-zişii oameni şi popi stând în biserică şi încă şi pe sfântul 
Tetravanghel (s.n.)"'%. Aşadar, la 9 ianuarie 1569, avem şi prima menționare documentară a 
bisericii din Țigănești. 

Ceata boierească a lui Vlaicu clucer din Cislău stăpânea toate moşiile şi satele pe sistemul 
cotelor-părţi, ce puteau fi vândute sau lăsate moştenire. Vlaicu clucer este pomenit ca proprietar 
al părţii din Țigănești începând cu data de 29 mai 1545 şi până la 27 mai 1586, (când, prin 
diată, o lasă mănăstirii Aninoasa). În acest timp, la stăpânirea celorlalte cote-părţi se perindă: 
Vlaicu vistier (considerat, eronat, tatăl lui Vlaicu clucer), vărul acestuia, Bratu, fiii lui Bratu (Radu 
şi Bratu), apoi nepoţii săi (Vlad şi Andrei), Frăţilă mare postelnic, Chera, sora lui Vlaicu clucer 
(care primeşte ca zestre partea mamei sale, Neaga din Cislău şi a surorii sale, doamna Rada, 
dăruind-o tot mănăstirii Aninoasa)'89. O altă cotă-parte era deţinută de Stana (sau Stanca), soţia 
lui Radu paharnicul, care înfrăţeşte pe partea sa pe nepotul ei, Staico. Împreună cu acesta, va 
dona mănăstirii Aninoasa părţile lor din satele Cislău şi Țigănești, la 9 ianuarie 15881%. 

În felul acesta, mănăstirea Aninoasa, ctitoria neamului lui Vlaicu clucer, ajunge să deţină 
la sfârşitul secolului al XVI-lea practic întregul sat Țigănești, aflat anterior în stăpânirea cetei 
de neam a lui Vlaicu clucer şi Vlaicu vistier. Atestarea documentară a unei biserici la Țigănești, 
într-un sat total aservit, ne duce cu gândul că acea biserică era, foarte probabil, tot o ctitorie a 
neamului celor doi Vlaicu. Nu ştim când a fost ctitorită această biserică, ce hram avea şi când a 
încetat să funcţioneze. 


VALEA LUI PURCAL (VALEA PURCARULUI) - mănăstire dispărută, biserică dispărută, 
hram necunoscut (sat Lunca Frumoasă, com. Pârscov, jud. Buzău). 
Prima atestare documentară a mănăstirii este din 6 septembrie 1534, când Vlad Vintilă 


184 Ibidem, p. 313, nr. 263. 

185 Ibidem, vol. V, p. 55, nr. 53. 

186 Ibidem, vol. VI, p. 166, nr. 131. 

187 Ibidem, vol. VII, p. 255, nr. 192 şi p. 230, nr. 308-309. 
188 Ibidem, vol. VI, p. 166, nr. 131. 

189 DIR, B, veacul XVI, vol. V, p. 238, nr. 252. 

1% Ibidem, p. 344-345, nr. 362. 

întăreşte jupanului Ţigulea pârcălab şi fiilor lui, mai multe ocini (în Pârscov, Muşcel, la Lacure, în 
dealul Săsenilor), împreună cu această mănăstire. „Şi iar să-i fie lui Ţigulea cu fiii săi şi fiicele sale 
mănăstirea din Valea lui Purcal (s.n.). lar alţi oameni din ceata lui să nu se amestece, ci să fie a 
lui Ţigulea cu fiii săi, anume: Vladul şi Daleca şi Barbul şi Cârstian şi Moşul şi Ţigulea şi Neagul şi 
Manea. .."1%. Precizarea ca „alţi oameni din ceata lui să nu se amestece” ne face să credem că 
mănăstirea era ctitoria lui Ţigulea pîrcălab sau era moştenită de acesta de la părinţii lui. 

Probabil că această mănăstire, despre care în prezent se ştie foarte puţin, este cea care 
apare mai devreme sub denumirea „Mănăstirea lui Radu postelnicul”, situată pe Valea Purcarului. 
Ea era dată ca punct de reper în stabilirea unor hotare la Pârscov, la 13 aprilie 1515, când 
Neagoe Basarab întărea lui Tatul vătaf, Voico şi Mătea satul Pârscovul şi Pănătăul: „ca să le fie 
Pârscovul tot, de la Gura Văii Purcarului până la mănăstirea lui Radul postelnicul. Şi iarăşi să 
le fie Pănătăul până unde se împreună cu hotarul Târcovului” iar lui Dragomir, Banul, Manea şi 
Țintea cu fiii lor: „să le fie de la Mănăstirea lui Radu postelnic în sus până la hotarul lui Todosie 
şi pe vale în sus"1%. 

Mănăstirea exista în a doua jumătate a secolului al XVI-lea, pentru că în vremea lui 
Alexandru Mircea (1568-1574, 1574-1577), jupâneasa Stoica din Duşani a vândut jumătate din 
ocina sa de la Clejenei „sfintei mănăstiri de la Purcariul”, cealaltă jumătate dăruind-o mănăstirii 
„pentru sufletele lor şi i-a pus în sfântul pomelnic”. Vânzarea şi dania sunt amintite într-un act 
ulterior, din 15 august 1606. Acolo se arată că toate cărţile de cumpărare ale mănăstirii au fost 
luate de tătari şi de leşi, când a venit Simion voievod (Movilă) în ţară, ceea ce înseamnă că 
mănăstirea a fost prădată în anul 1600'%. După 1606, mănăstirea nu mai apare în documente. 


Anexe documentare: 

1. 1654 decembrie 12 — în urma judecății dintre Episcopia Buzăului cu nepoţii fostului 
episcop Ilarion (Larion) împreună cu egumenul mănăstirii Adâncata s-a hotărât ca Episcopia 
să stăpânească o parte din moşia lui Larion din Verneşti, pentru o datorie a acestuia plătită de 
Episcopie iar restul să revină urmaşilor lui Larion şi mănăstirii Adâncata. 


TAdecă eu, Stoica cu feciorii miei şi Vasilie cu feciorii miei, nepoţii lui Larion şi eu, Ioanichie 
egumenul de la mănăstirea Adâncata unde iaste hram(ul) Sfinte Arhanghel Mihail împreună cu 
ctitorii, anume popa Simion i Tanasie i Stoican ot Cârlomăneşti scriem şi mărturisim cu acesta 
al nostru zapis să fie de mare credinţă la mâna părintelui chir Serafim episcop ot Buzăvschii, 
cum să să ştie că după moartea lui Larion prădat-au Radul vodă Episcupia pentru unchiu nostru 
Larion, de i-au luat ughi 330. După aceea, Efrem episcop Trufăşilă jăluit-au la Radul vodă pentru 
această pradă mare şi nimic vină. Într-aceea Radul vodă văzând că s-au prădat Episcupia fără 
nici o vină, dat-au viile şi toate moşiile câte au avut Larion la Verneşti să le ţie sfânta Episcupie. Şi 
le-au tinut toţi episcopii cu bună pace până acum în zilele mării sale domnul nostru lo Costandin 
Şărban voievod. 

lar când au fostu acum, iar eu Stoica şi Vasilie împreună cu Ioanichie egumenul şi cu 
ctitorii sculatu-ne-am cu pâră pentru aceste moşii asupra Episcopii. Şi am mersu de faţă cu 


1% DRH, B, vol. III, p. 302, nr. 183. 

192 Ibidem, vol. Il, p. 271, nr. 135. 

1% Prin care Radu Şerban întăreşte lui Barbu, Radul logofăt şi Dumitru din Duşani ocină în Duşani (DIR, B, veacul 
XVII, vol. |, p. 224, nr. 213). 

părintele Serafim episcop înaintea lui Costandin vodă şi au scos 3 mărturii bune, anume Neofit 
egumenul ot Menedicu şi popa Mihai cel bătrân şi Ghelasie dichiul şi au mărturisit cu ale lor 
suflete cum s-au prădat Episcupia cu ughi 330 pentru Larion şi nu i s-au mai înturnat nimic. Şi au 
luat mare afurisanie de-naintea părintelui Ignatie mitropolit şi am rămas datornici sfintei Episcopii 
cum să-i plătim acei ughi 330, ce s-au fostu prădat pentru unchiul nostru Larion. Şi am pus zi de 
la Sfântu Petru până la Sfântu Arhanghel Mihail cum să plătim aceşti bani ce scrie mai sus, ughi 
330. Deci cându au fostu la zi nici cum n-am putut să plătim banii ci am căzut la pace de am dat 
să ţie sfânta Episcopie 9 pogoane de vie lucrată ale lui Larion din Verneşti şi cu locul casii din 
deal şi 30 de stânj(eni) de ocină în sat în Verneşti, din partea lui Larion, de în cap până în cap, 
pentru aceşti bani ce s-au prădat Episcupia ughi 330, să fie moşie stătătoare în vecie. lar câtă 
moşie va mai rămânea dintr-aceşti treizeci de stânjăni de ocină şi dintre aceste 9 pogoane de vie 
şi acel loc de casă să le ţie nepoţii lui Larion şi mănăstirea Adâncata. 

Şi cându s-au făcut această tocmeală făcut-au şi legătură, cine va mai scorni pâră să fie 
gloabă şi să-i facă şi bătaie şi să fie şi blestemele arhiereilor pre capul aceluia. Şi când s-au făcut 
acest zapis fost-au mulţi boiari mărturie, anume: ot Cândești, Gheorghe spat(ar) i Moise spat(ar); 
i ot Verneşti, popa Jipa i Jipa post(elnic) i Dragomir al diiaconului i Jipa Sorescul i Lefter ceauş; 
i ot Zoreşti, Zota, Manea, Giurgea; i ot Mărăcineani, Lupşă iuz. i Dumitraşco Botşan capitan i 
Vasilache iuz. i Miercan iuz. i Alexe i Vilcul; ot Bădeni, Barbul cap(i)t(an) şi alţi mulţi carii vot pune 
mai jos peceţile şi numele. Şi pentru credinţa am pus peceţile şi numele. | na pisah az, Balea 
log(o)f(ăt). Pis. m(e)seţa dec(em)v(rie) 7163. 

Stoica, Vasile, Eu, Dragomir diiacob, Jipa post(elnic), Ioanichie, popa Jipa, lano, Eu, 
Lefter ceauş, Zota, popa Simion, Vasilache iuz., Eu, Giurgea, Eu, Balea log(o)f(ăt), Eu, Jipa al 
Sorescului, Tănasie. 

Ms. 172, f. 1681-1697. 


2. 1679 ianuarie 12 —- Gheorghe Duca voievod întăreşte scutirile mănăstirilor din judeţul 
Buzău acordate de domnii anteriori. 


Hrisov(ul) măriei sale lo Duca Vodă mănăstirilor ot sud Buzăianilor de la Sf. Pin i alte 
schituri de apărare. 

TM(i)l(o)stiiu b(o)jiiu lo Duca v(oie)v(o)d | g(o)sp(o)d zemi(e) Vlahscoi davat g(o)s(po)d(st) 
v(a)mi sie poveleanie g(o)s(po)d(st)v(a)mi acestor sfinte şi d(u)mnezeeşti mănăstiri din judeţul 
Buzăianilor de la Sfântul Pin i Schipturile i Găvanul i Coziianii i Vornici i Fundătura i B(o)goslov i 
S(v)ete Gheorghie i Agaton i Profir ca să le fie bucatele în pace şi iertate de dijmă de stupi şi de 
gorştini de oi şi de oae ban şi de vin(ă)rici şi de sărărie şi de seamă, de nimic să nu-i învăluiască 
pre aceste schituri şi pre alţi săraci şi de D(u)mnezeu rug(ă)tori călugări câţi vor fi lăcuitori acolo la 
aceste sfinte schituri, pentru că m-am milostivit domnia mea de am iertat aceste sfinte mănăstiri 
şi toate schiturile precum au fost iertaţi şi în pace de la toţi domnii carii au fost mai dennainte 
vreme, de la Alixandru lliaş şi de la răposatul vodă Mihnea şi de la fii său Alixandru vodă şi de 
Alion vodă şi de răposatul Matei vodă şi de la alţii, de toţi domnii până acum. Căci că iaste un loc 
sfânt şi dumnezeesc de slujbă în toată vremea, de pomenire răposaţilor ctitori şi pre domnia mea. 
Şi am văzut domnia mea multe cărţi de la toţi domnii, de pace şi de răpaos. 

Într-aceia şi domnia mea încă le-am întărit mila şi le-am înnoit şi cu a doaoa carte a 
domniei mâle, pre tocmeala ce scrie mai sus. lar când fu acum veniră părinţii călugări de la 

aceste sfinte mănăstiri care scriu mai sus, cu jalbă jăluind cum că le fac val, că le-au pus câte un 
nume (?) de mănăstire ca să dea seamă şi ei nu ţin nici un om pe la mănăstirile lor, fără numai 
cât sunt călugăraşii şi încă le-au luat şi trăsuri. Pentru carele domnia mea poruncesc voao carii-ţi 
fi luat trăsuri de la aceste mănăstiri să le daţi înnapoi şi voao tuturor slugilor domniei mele oricare, 
cu ce slujbă veţi umbla întracea parte dacă vreme ce veţi vedea ceastă carte a domniei mele iar 
voi toţi să v(ă) feriţi de bucatele acestor mănăstiri, nimic să nu vă ispitiţi a-i învălui peste cartea 
domniei mele, că cine ar face într-alt chip acela om certare va avea de către domnia mea. Că aşa 
iaste porunca domniei mêle. | is sam reci g(o)s(po)d(st)v(a)mi. Pis ghen. d(e)n(i) 12. 7187. 
Ms. 171, f. 275. 


3. 1697 martie 15 — Constantin Brincoveanul voievod întăreşte mănăstirilor Motnău, 
Agathon şi Sf. loan Bogoslov moşia dimprejurul mănăstirilor, dăruită de Mihnea Turcitul. 


Sf. mănăstire Mutnău i mănăstirea Agathon i mănăstirea loan B(o)goslov 

TM(i)l(o)stiiu b(ojjiiu lo Costandin Băsărab v(oie)v(o)d i g(o)sp(o)d văsoe zemle 
Ungrovlahiiscoe davat g(o)s(po)d(st)v(a)mi sie poveleanie g(o)s(po)d(st)v(a)mi sfintei şi 
dumnezeeştii mănăstiri ce să cheamă Mutnău, unde iaste hramul S(ve)ta Troiță şi mănăstirea 
Agathon, unde iaste hramul S(ve)tii loan Zlatoust şi mănăstirea ce să cheamă S(ve}tii loan B(o) 
goslov ca să fie acestor sfinte mănăstiri moşia dinprejurul mănăstirii, însă hotarele încă să să 
ştie: de(a)supra Mătcii până în Piiatra Mătnăului şi până în Crucea Agathonului şi în obârşiia 
Pârscovielului până în Stâlpii ascunşi şi în Hânsariul şi pre Calea Hânsariului în sus pre sleamne 
până dăsupra Mătcii. Pentru că această ocină fost-au mai denainte vrâme moşie domnească 
şi au fost pădure mereae şi necurăţită iar când au fost în zilele răposatului Mihnii vodă, feciorul 
marelui şi prea bunului Alexandru vodă iar călugării de la acâste mănăstiri, ce mai sus sunt zise, 
cu topoarele şi cu pârlej şi cu multă osteneală au curăţit această moşie. 

Deci, răposatul Mihnea vodă au dat şi au miluit acâste mănăstiri ce s-au zis mai sus cu 
această ocină pre sâmnele şi hotarăle ce scriu mai sus, pentru pomeana şi s-au înfrățit fraţii 
călugăraşi de la acâstea ce mai sus sunt zise trei mănăstiri de a lor bună voie şi dennaintea 
Mihnii vodă ca să fie toţi fraţi pre acâste moşii, să să hrănească călugării de la acâste mănăstiri 
frățeşte, precum am văzut domniea mea şi cartea răposatului Mihnii vodă de daniia acestor moşii 
la acâste sfinte mănăstiri întărită şi cu mare blestem. 

Drept aceia şi domnia mea încă am dat această carte a domnii mêle sfintelor şi d(u) 
mnezeeştilor mănăstiri ce să cheamă Mătnău, unde iaste hramul St(ve)ta Troiță şi mănăstirea 
Agathon, unde iaste hramul S(ve)tii loan Zlatoust şi mănăstirea ce să cheamă S(vejtii loan B(o) 
goslov ca să aibă a ţinea şi a stăpâni călugării de la aceste trei mănăstiri acâste moşii ce sunt 
împrejurul mănăstirii pre semne şi pre hotară cum scrie mai sus, cu bună pace, precum au dat 
şi au miluit Mihnea vodă, să fie sfintelor mănăstiri de întărire şi părinţilor călugări de hrană iar 
răposaţilor ctitori v&cinică pomenire. 

Aşijderea şi glasul nostru cel de rugă celor ce după noi vor fi de D(u)mnezeu aleşi 
stăpânitori, cu deadinsul întindem ca fieştecarele din voi în vrêmea stăpâniri sale încă să înnoiţi 
şi să întăriţi această milă ce iaste dată la aceste sfinte mănăstiri, să nu fie sfintele mănăstiri lipsite 
de mila aceasta. Ca şi D(o)mnul D(u)mnezeu ce iaste în Troiță slăvit pre acela să-l cinstească şi 
să-l miluiască întru a sa stăpânire cu bună pace şi în cela veac ce va să fie la răpaosul vâcinic 
sufletul lui să fie. 


107 


Şi am întărit această carte cu tot Sfatul şi credincioşii boiarii Divanului domnii mele: pan 
Cornea Brăiloiul vel ban Cralevschii i pan Stroe Leurdeanul vel vornic i pan Diicul Rudeanul vel 
log(o)f(ăt) i pan Mihai Cantacuzino vel spăt(ar) i Şărban vel vistier i Costandin Ciorogârleanul vel 
cliuce(r) i Dimitrache Caramalăul vel post(elnic) i Vergo vel păh(arnic) i Radul Izvoranul vel stolnic 
i Radul Golescul vel comis i lorga vel sluger i Costandin Corbeanul vel pit(ar). 

Şi ispravnic Toma Cantacuzino vtori log(o)f(ăt). 

Şi s-au scris cartea aceasta în oraşul scaunului domnii mêle, în Bucureşti într-al noaolea 
an al domnii mêle de Isar log(oyfeţelul. Martie d(e)n(i) 15 a ot Adama dajdo nea tecenie leatom 
7205 i ot Rojdestvo Hristovo leat 1797. 

Ms. 172, f. 352. 


4. 1704 (7213) octombrie 21 — Vlad, fiul lui Neagul Tarcea împreună cu sora sa, Stanca 
primesc de la episcopul Damaschin un loc de casă în siliştea satului Mlăjet, pentru locul lor din 
Mlăjet pe care s-a construit un metoh al mănăstirii Aluniş, când ei erau fugiţi din ţară. 


TAdecă eu, Vlad, feciorul Neagului Tarcea ot Mlăjet împreună cu soru-mea Stanca, 
soţiia Neacşului, cumnatu-mieu, feciorul Mârzii ot Mlăjet împreună şi cu alalţii fraţi ai miei, carii 
suntem pe ocină de aice din Mlăjet, care ne tragem din partea Lerii din Mlăjet făcut-am zapisul 
nostru ca să fie de bună credinţă la cinstită mâna sfinţii sale părintelui episcopului Buz(ăului) chir 
Damaschin, precum să s(ă) ştie că hotărând sfinţia sa moşia mănăstirii Alunişul de cătră noi, de 
cătră moşneni şi alegând boiarii hotarnici toată moşia mănăstirii fost-au făcut egum(enul) Antonie 
un metoh cu curte, cu pivniţă, cu grajdu pe un loc de casă al nostru, fiind noi fugiţi de nevoi din ţară. 

Deci strângându-ne toţi la hotărâre s-au ales locul nostru, deci noi n-am putut face într- 
alt chip ca să s(ă) strice metohul ci ne-am voitu de bună voia noastră cu sfinţia sa, părintele 
episcopul şi ne-am tocmit fiind şi alalţi megiaşi mărturie şi ne-au dat sfinţia sa loc pentru loc, 
depotriva locului nostru iar aicea în siliştea satului Mlăjătul şi ni l-au împietrit şi noi încă l-am 
împietrit, care iaste metohul cel de lângă coastă. Şi l-am măsurat din coastă, de la nucul cel mare 
la vale până iar în coastă, peste drumul cel vechi, cu nucul şi cu merii şi iaste în lungu stânj(eni) 
33 şi în lat, până în locul besêricii, stânj(eni) 21 p(o)l, ca să fie sfintei mănăstiri stătătoare în veci, 
de nime neclătit. Pentru că şi noi am luat iar loc pentru loc şi mărturii, megiaşii care să vor iscăli 
mai jos. Şi noi, pentru credinţa, ne-am pus dâgetile şi numele mai jos, ca să s(e) crează. 

Şi am scris eu, Andrei logofțăt) ot Pătărlage. Oc(tombrie) 24 d(e)n(i) I(ea)t 7213. 

t Eu, Vlad feciorul Neagului Tarcii 

t Eu, Stanca, sora lui Vlad 

t Eu, Neacşul 

t Eu, Gavrilă diiacon mart(or) 

+ Stănilă diiacon ot Păltineni 

t Eu, Vlad diiacon ot Păltineni 

Ms. 173, f. 68-69". 


5. 1714 iunie 18 - Ştefan Cantacuzino voievod întăreşte scutirile schiturilor din judeţul 
Buzău, acordate de domnii anteriori. 


Carte domnească aşişjderea de apărare 

TM()l(o)stiiu b(o)jiiu lo Ştefan Cantacuzino v(oie)v(o)d i g(0)sp(o)d zeml(i) Vlahscoi davat 
g(o)s(po)d(st)v(a)mi sie poveleanie g(o)s(po)d(st)v(a)mi acestor sfinte şi d(u)mnezeeşti schituri 
ot sud Buz(ău) ce să numesc: schitul B(o)goslovul, hramul S(ve)te loan B(o)goslov şi schitul 
Agathonul, hramul S(ve)te loan Zlatoust şi schitului Coziiani, hramul Sfânta Troiță şi schitului 
Profire, hramul Văvedenia B(ogori)dţii i S(ve)tii Gheorghie şi schitului Pinul cel Mare, hramul 
Rojdestvo B(ogori)dţii şi schitului Fundătura, hramul Preobrajeniia şi schitului Vornicei, hramul 
Văvădenia B(ogori)dţii şi schitului Găvanile, hramul S(ve)tii Niculae Ciudotvoreţ şi schitul Pinul 
cel Mic, hramul S(ve)te Nicolae şi schitului Muşcel, hramul Stve)te Dimitrie şi schitul Cireşul, 
hramul S(vehtii Nicolae şi schitul Prideal, hramul marelui Arhanghel Mihail şi schitul Arseniile, 
hramul S(ve)ti Simeon ca să fie în pace şi iertate bucatele acestor sfinte schituri şi ale călug(ă) 
raşilor ce vor fi lăcuitori la aceste schituri de dijmărit, de stupi şi de râmători şi de oierit şi de 
vinărici. Însă să-şi scutească fieştecarele schit câte stupi 30 i râmători 30 şi de vinărici, vin v(e) 
d(re) 50 şi de oierit, oi 30 şi aceste bucate să fie ale lor drâpte iar să nu ia bucatele altora să le 
scutească că apoi, adăvărindu-se, să ştie că le voi strica domnia mea mila aceasta. 

Şi să aibă bună pace de mertice, de conace, de cai de olac şi de altele de toate pentru că 
m-am milostivit domnia mea de am iertat bucatele acestor sfinte schituri precum au fost iertate 
şi miluite de alţi domni ce au fost mai denainte vrâme, de Alixandru vodă i Iliaş şi de Radul vodă 
şi de fiiu-său Alixandru vodă şi de Alion vodă şi de răposatul Matei vodă şi de Antonie vodă şi 
de răposatul unchiul domniei mâle Şărban vodă şi de Costandin vodă Brâncoveanul, ca să fie 
sfintelor schituri de ajutoriu şi călugăraşilor de hrană. Căci că sunt la un loc de munte şi cu nevoie 
şi slujăsc în toată vremea şi pomenesc răposaţii ctitori şi pre domnia mea şi pre toţi pravoslavnicii 
creştini, precum am văzut domnia mea şi cărţile de la toţi domnii de pace şi de odihnă şi de 
iertăciunea acestor bucate. Drept aceeia şi domnia mea încă m-am milostivit de le-am întărit şi 
le-am înnoit mila cu această carte a domniei mele pre cum scrie mai sus. Aşijderea poruncesc 
domnia mea şi voao dijmarilor şi vinăricerilor şi oierilor şi dumneavoastră dreg(ă)torilor şi altor 
slugi domneşti ce veţi fi pe acolo deacă veţi vedea această carte a domniei mele iar voi toţi să 
căutaţi foarte bună pace să le daţi bucatelor acestor sfinte schituri, pe cât scrie mai sus nimic de 
nimic să nu le bântuiască. Că cine să va ispiti ca să le facă vreun val peste cartea domniei mâle 
au din dijmari, au din vinăriceri, au din oiari, au dintr-alte slugi domneşti, unii ca aceia să ştie că 
rea scârbă şi mare pedeapsă vor petrâce de cătră domnia mea. | naco daneas i is saam reci g(0) 
s(po)d(st)v(a)mi. lun. d(e)n(i) 18, I(ea)t 7222. 

Ms. 171, f. 275Y-276. 


6. 1742 iunie 20 — Mihai Racoviţă voievod întăreşte Episcopiei Buzăului stăpânirea asupra 
schiturilor închinate, ale căror acte de închinare s-au pierdut. 


Carte domnească pentru închinăciunea Sf. schituri precum arată înlăuntru tot pre anume 
TM(i)l(oystiiu b(ojjiiu lo Mihai Racoviţă v(oie)v(o)d i g(o)sp(o)d data-am domnia mea 
această poruncă a domnii mêle sfintei şi dumnezeeştii Episcopii a Buzăului unde să cinsteşte şi să 
prăznuiaşte hramul Adormirei prea Sfintei Stăpânei noastre de Dumnezeu Născătoare şi Pururea 
Fecioară Mariia şi cinstitului şi de Dumnezeu iubitoriului sfinţii sale părintelui episcopul Buzăului 
chir Methodie ca să aibă a ţinea şi a stăpâni sfânta Episcopie toate schiturile şi metoaşele care 
sunt date şi închinate de răposaţii ctitori pentru pomenirea lor la sfânta Episcopie. 
Însă schiturile anume schitul Bordeştii, care iaste făcut din temelie de piiatră de răposatul 

Mănăilă biv vel clucer şi l-au închinat Şărban polcovn(ic) i Ştefan căpit(an) i ...'%feciorii lui la 
sfânta Episcopie precum arată cartea lor de închinăciune. 

Şi schitul Cetăţuia ce să numâşte şi Berca, care iaste făcută din temelie de răposatul 
Mihalcea Cîndescul biv vel stol(nic), care l-au închinat la sfânta Episcopie dumnealui Şărban 
Cândescul biv vel pah(arnic), precum arată cartea dumnealui de închinăciune. 

Şi schitul Găvanele, care iaste făcut de răposatul Papa vel vist(ier) şi de Mihai clucer, 
care mai pe urmă l-au închinat la sfânta Episcopie dumnealui Grigorie Greceanul vel vist(ier) 
împreună cu nepotul dumnealui Şărban Greceanu treti vist(ier), trăgându-să dumnealor dintru 
acel boiar ctitor. 

Şi schitul Tihuleştii ce să numeşte şi Coziianii, care l-au închinat la sfânta Episcopie Lefter 
Vernescul împreună cu Mihalcea văt., precum arată cartea lor de închinăciune. 

Şi schitul Aninoasa ce să numeşte şi Cislău, care iaste închinat de Matei păh(arnic) 
Tătăranul, precum arată cartea lui de închinăciune şi cartea domnii sale răposatului Şărban 
Cantacuzino v(oie)v(0)d. 

Şi schitul Menedicul ce să numâşte Vintilă Vodă, care iaste făcut din temelie de răposatul 
Vintilă vodă iar mai pe urmă ajungând la stricăciune şi la pustiire l-au închinat răposatul Matei 
vodă la sfânta Episcopie, cu cartea domnii sale. 

Şi schitul Alunişul ce iaste săpat în piiatră de Simion şi de Vladul ciobanii şi l-au închinat 
ei singuri la sfânta Episcopie, în zilele răposatului Serafim episcopul. 

Şi schitul Pinul, care iaste făcut de piiatră de domnia sa răposatul Matei vodă şi l-au 
închinat cu hrisovul domnii sale la sfânta Episcopie. 

Pentru că aceste numite schituri toate au fost tot supt ascultarea sfintei Episcopii dupre 
cum să află şi până acum şi dupre cum au fost date şi închinate de acei răposaţi ctitori ce le-au 
făcut, cu cărţile lor de închinăciune. 

lar dupe acâia, când au fost acum în vremea răzmiriţii, petrecându-să unile din hrisoavele 
de închinăciune şi de alte cărţi trebuincioase de la sfânta Episcopie şi socotind sfinţiia sa de 
D(u)mnezeu iubitoriul episcop chir Methodie cum ca nu vreodată după vremi, neavând sfânta 
Episcopie scrisori, să iasă de supt ascultarea Episcopii au cerut la domnia mea această carte de 
întărire peste aceste schituri. 

Deci domnia mea am dat acest domnesc hrisov al domnii mâle la sfânta Episcopie a 
Buzăului ca să aibă sfânta Episcopie toată purtarea de grijă a acestor schituri, ocârmuindu-le şi 
îndreptându-le la toate câle ce sunt spre buna lor chiverniseală, aşăzând pe la dânsele năstavnici 
oameni cuvioşi, cât va fi din destul spre folosul schiturilor şi spre pomenirea acelor ce le-au zidit 
şi le-au înfrumusețat cu cele ce au trebuit. Însă schiturile acestea, cu toate moşiile de câmpu şi 
de pădure ce vor avea, să fie pă seama sfintei Episcopii şi a iubitoriului de Dumnezeu episcop, 
care după vrêmi va fi namâstnici scaunului Episcopii Buzăului. 

Şi am întărit hrisovul acesta cu toţi cinstiţii şi credincioşii boiarii cei mari ai Divanului 
domniei mele: pan Iordache Creţulescul vel vor. i pan Costandin Dudescu vel logof. i pan Antonie 
Caliarhu vel ban i pan Costandin Ipsilant vel spat. i pan Grigorie Greceanul vel vist. i pan Barbu 
Văcărescul vel cliuce(r) i pan lordache Muruz vel post. i pan Ştefan Dud(escul) vel pah. i pan 
Radul Creţ(ulescul) vel stol. i pan Iordache vel comis i pan Vasilache vel slugâr i pan Drăghici 
Grecean vel pitar. 

Şi ispravnic Dumitraşco Racoviţă vtori logofăt. 


1% Loc liber în text. 

Şi s-au scris hrisovul acesta în anul dintâi din a doua domnie a domnii mêle aici în oraşul 
scaunului domnii mele, în Bucureşti de Costandin logofeţelul za Divan sin Savei vornicul la luna 
lui iunie d(e)n(i) 20 I(ea)t 7250. 

Ms. 171, f. 279-280. 


7. 1753 decembrie 23 — Costantin Mihai Cehan Racoviţă voievod întăreşte preoţilor de 
la biserica domnească din Râmnicu Sărat scutirile de dajdie, primite de la Matei Basarab şi 
dăruieşte bisericii 60 de taleri anual pentru întreţinere şi reparaţii. 


TM(i)l(o)stiiu b(o)jiiu lo Costandin Mihai Cehan Racoviţă v(oie)v(0)d i g(o)sp(o)d davat 
g(o)s(po)d(st)v(a)mi sie povelenie g(o)s(po)d(st)v(a)mi sfintei şi dumn(e)zeştii besârici din oraşul 
domnii mêle Râmnecul sud Slam Râm., care iaste besêrică domnească zidită din temelie de 
domniia sa răposatul Matei vodă Basarab, ca să fie sfintei aceştiia besêrici milă de la domnia 
mea pe an câte t(a)l(eri) şaizeci pentru că domniia sa, răposatul Matei vodă după ce au zidit 
sfânta această besêrică au aşezat şi preoţi, oameni cu putere, ca să fie de paza sfintelor slujbe, 
iertându-i să fie nedajnici şi să-şi scutească şi bucatele de dijmărit, de vinărici şi de oierit, ca cu 
ajutoriul acesta de scuteală să aibă şi preoţii a purta grija sfintei besêrici cu untudelemnu, cu făclii 
şi să-şi dreagă cele ce să vor strica împrejur. 

Şi tot aşa s-au şi urmat până la o vreme iar de la o vrême încoace preoţii ce au stătut 
la această besêrică au căutat numai folosul lor iar de sfânta besêrică n-au avut nici o purtare 
de grijă ca să dreagă cevaşi câtuşi de cât, ci au început sfânta besârică a să dăzvăli şi a să 
dărăpâna. lar după ce din mila lui Dumnezeu a şi venit domnia mea cu domnia Ţării Rumăneşti în 
părintescul domniei mele scaun, ne-au înștiințat de aceasta sfinţiia sa, iubitoriul de D(u)mnezeu, 
Anthim episcopul Buz(ăului) n-am putut domnia mea să lăsăm o sfântă besârică ca aceasta a 
să dărăpâna şi a să părădui de tot, ci m-am milostivit domnia mea şi am dat-o supt purtarea de 
grijă a sfinţiei sale părintelui episcopul Buz(ăului) şi pentru paza sfintelor slujbe, fiind că nu are 
enorie ca alte besêrici, de unde să să poată chivernisi preoţii, i-am iertat să fie nedajnici, precum 
au fost şi mai nainte ca să poată na preste an a păzi besêrica cu sfintele slujbe. lar pentru mila 
ce au avut preoţii de scuteală, care era pentru de a să purta grija sfintei besârici cu untdelemnu 
şi cu făcliile ce s-ar arde în besârică şi pentru alte dresuri, am făcut domnia mea să ia sfânta 
besârică aceşti bani t(a)l(eri) :60: pe an de la Vist(erie), prin mâna sfinţiei sale mai sus numitul 
episcop, fiind eparhia sfinţiei sale, însă de doao ori într-un an: la Sfete Gheorghie t(a)i(eri) :30: şi 
la Sfete Dimitrie t(a)I(eri) :30:, care bani să aibă a-i lua sfinţia sa părintele episcop totdeauna la 
această vremi, din dajdea preoților din eparhia sfinţiei sale, ce iaste de dau pe an şi să aibă ai să 
ținea în seamă la Visterie. Şi sfinţia sa părintele episcop cu aceşti bani să aibă a purta grija sfintei 
besârici cu untdelemnu, cu făclii şi cu altele ce va trebui şi ori învăliş sau alt verice s-ar strica la 
sfânta besêrică tot sfinţiia sa dintr-aceşti bani să dreagă şi nicdecum să nu fie sfânta besêrică 
de sfintele slujbe lipsită. Într-alt chip să nu fie, că aşa iaste porunca domniiei mêle. | is saam reci 
g(o)s(po)d(st)v(a)mi. 

Dich(emvrie) 23 d(e)n(i) 1753. 

Ms. 173, f. 384". 


8. 1775 aprilie 28 — Alexandru Ipsilant voievod dă bisericii domneşti din Râmnicu Sărat 
patru liude, oameni străini, scutiţi de dăjdii ca să lucreze la repararea bisericii. 

TM()l(o)stiiu b(o)jiiu lo Alexandru loan Ipsilant v(oie)v(0)d i g(o)sp(o)d davat g(0)s(po)d(st) 
v(a)mi sfintei şi dumn(e)zeştii besârici domeşti din târgul Râmnicului ot sud Slam Râminic), ce 
iaste făcută din temelie de domnia sa răp(osatul) Ştefan vodă cel Vechiu, unchiul răp(osatului) 
Bogdan vodă, care după vremi stricându-se s-au fost înnoit de domnia sa, răp(o)s(a)t(ul) 
Costandin Ţehan v(oie)v(o)d. Deci acum cu jalbă arătând domnii mele preoţii ce să află la această 
mai sus numită sfântă beserică, cum că din pricina aceştii întâmplătoare răzmiriţe au rămas 
b&serica la mare stricăciune, încât nici sfintele taine nu-şi poate a-şi lucra. Drept aceia m-am 
milostivit domnia mea şi i-am dat spre a ţinea liude patru oameni streini ca să fie pentru dresul şi 
meremetul sfintii b&serici, însă oameni streini, făr de pricină şi făr de gâlceavă. Şi după ce va găsi 
să-i ducă la isprav(ni)cii judeţului ca să-i cerceteze de sunt streini cu adevărat şi dovedindu-se de 
streini să le dea adeverinţe la mâna lor, cu care adeverinţe viind aici li să vor da şi peceti roşii, pe 
numele şi pe chipul lor. Care oameni să fie în pace şi iertaţi de toate dajdiile Vistirii, fiindcă i-am 
dat domnia mea ca să fie atât pentru meremetul ce va fi să să facă la beserică, la chilii şi la curte, 
cât şi pentru alte posluşănii ce ar trebui sfintei beserici. 

Pentru care poruncim domnia mea dum(nealor) ispravnici ai jud(e)ţ(u)lui acestor liude 
patru întru nimic supărare să nu le faceţi. Într-alt chip să nu fie, că aşa iaste porunca domnii mêle. 
| is saam reci g(o)s(po)d(st)v(a)mi. Ap(rilie) 28 1775. 

Ms. 173, f. 3841-3851. 


Abstract 
Despeared foundations from the Carpathian curvature, in XV-XVI century (2) 


Curvature Carpathians Zone became more and more important, by taking its place in 
history and in medieval architecture landscape of Ţara Românească. In the XI-XIV centuries, this 
area, which included the medieval counties Buzău, Slam Râmnic, and a part of Săcuieni, was an 
important “invasions corridor”. In absence of a state authority, for this period, ecclesiastical life, 
developed, only at small human groups level, without a permanent assistance and cult edifices. 

After medieval state founding of Ţara Românească, demographic explosion and cultural 
leap, made this territory a province, which counterbalance, at confessional level, the founding of 
Râmnic Diocese with Buzău Diocese , and at politically - military level, Craioveşti boyars party, 
with the Buzău's boyars party. 

Missing parts of written documents, from the XIV-XV centuries, referring to settlements and 
foundations, are mostly compensate, by the archaeological research, represented by the interwar 
unsystematic excavations, recently completed by archaeological excavations occasioned by the 
restorations of former monasteries ensembles and churches, as well as a complete series of arts 
and architecture articles and studies about other ensembles and monuments within area. 

For the XIV — XVI centuries, in Curvature Carpathians Zone, are certified, until now, 31 
churches and monasteries, mostly built-up on the society upper class initiative. This article brings 
a contribution for knowing the situation of lost churches and monasteries, about which, new 
documentary and archaeological information come in to sight. 

